open-index/open-wikipedia-markdown huggingface dataset:
ৱিকিবুক্‌ছ

**ৱিকিবুক্‌ছ** (পূৰ্বতে ৱিকিমিডিয়া মুক্ত পাঠ্যপুথি প্ৰকল্প আৰু ৱিকিমিডিয়া-পাঠ্যপুথি বুলি কোৱা হৈছিল) ৱিকিমিডিয়া ফাউণ্ডেচনৰ দ্বাৰা তৈয়াৰ কৰা তথা যিকোনো ব্যক্তিয়ে সম্পাদনা কৰিব পৰা বিনামূলীয়া বিষয়বস্তুৰ পাঠ্যপুথি আৰু টোকাযুক্ত গ্ৰন্থ সৃষ্টিৰ বাবে আৰম্ভ কৰা এটা ৱিকি প্ৰকল্প। 

২০১০ চনৰ এপ্ৰিল মাহত আলেক্সাই wikibooks.orgক বিশ্বৰ ২,৪৬২ নং সৰ্বাধিক জনপ্ৰিয় ৱেব চাইট হিচাপে স্থান দিছিল। Compete.com ৰ অনুমান অনুসৰি ৱিকিবুক্‌ছত দৰ্শনাৰ্থীৰ সংখ্যা আছিল ৫৭৬,৮৩৮জন আৰু কোৱাণ্টকাষ্টে অনুমান কৰিছে যে সেই একেটা মাহত আমেৰিকাত এই প্ৰকল্পৰ দৰ্শনাৰ্থী আছিল ৬,৪৬,৫০০ জন।

## ইতিহাস

২০০৩ চনৰ ১০ জুলাইত ৱিকিপিডিয়াৰ অৱদানকাৰী কাৰ্ল উইকে জৈৱিক ৰসায়ন আৰু পদাৰ্থ বিজ্ঞান আদি বিষয়ৰ বিনামূলীয়া পাঠ্যপুথি আয়োজন আৰু নিৰ্মাণৰ প্ৰকল্পৰ বাবে কৰা অনুৰোধৰ প্ৰতি সঁহাৰি জনাই ৱিকিবুক মুকলি কৰা হয়। ৱিকিজুনিয়ৰ আৰু Wikiversity নামৰ দুটা প্ৰধান উপ-প্ৰকল্প ৱিকিবুকৰ ভিতৰত সৃষ্টি কৰা হৈছিল, ইয়াৰ আনুষ্ঠানিক নীতি পিছলৈ সলনি কৰাৰ আগতে যাতে ভৱিষ্যতে ইনকিউবেটৰ টাইপৰ প্ৰকল্পসমূহ ৱিকিমিডিয়া ফাউণ্ডেচনৰ  অনুসৰি আৰম্ভ কৰা হয়। ২০০৬ চনৰ আগষ্ট মাহত ৱিকিভাৰ্চিটি এটা স্বতন্ত্ৰ ৱিকিমিডিয়া ফাউণ্ডেশ্যন প্ৰকল্পত পৰিণত হয়। 

### ৱিকিজুনিয়ৰ
ৱিকিজুনিয়ৰ হৈছে ৱিকিবুকৰ এটা উপপ্ৰকল্প যিয়ে শিশুৰ বাবে কিতাপৰ বিশেষজ্ঞ। এই প্ৰকল্পটো এখন আলোচনী আৰু এটা ৱেবছাইট দুয়োটাৰে গঠিত, আৰু বৰ্তমান ইংৰাজী, ডেনিছ, ফিনিছ, ফৰাচী, জাৰ্মান, ইটালীয়, জাপানী, স্পেনিছ আৰু আৰবী ভাষাত প্ৰস্তুত কৰা হৈছে। ইয়াৰ বাবে বেক ফাউণ্ডেশ্যনৰ অনুদানৰ দ্বাৰা ধন আগবঢ়োৱা হয়। 

## কিতাপৰ বিষয়বস্তু

কিছুমান কিতাপ মৌলিক হ’লেও আন কিছুমানৰ আৰম্ভণি হৈছিল ইণ্টাৰনেটত পোৱা বিনামূলীয়া বিষয়বস্তুৰ পাঠ্যপুথিৰ অন্যান্য উৎসৰ পৰা কপি কৰা পাঠ্য হিচাপে। চাইটৰ সকলো বিষয়বস্তু Creative Commons Attribution-Share Alike অনুজ্ঞাপত্ৰ (বা এটা সুসংগত অনুজ্ঞাপত্ৰ)ৰ অধীনত মুকলি কৰা হয়। অৰ্থাৎ ইয়াৰ ভগ্নী প্ৰকল্প ৱিকিপিডিয়াৰ দৰেই ৱিকিবুকৰ অৱদানসমূহো ইয়াৰ সৃষ্টিকৰ্তাৰ কপিৰাইটযুক্ত হৈ থাকে, আনহাতে অনুজ্ঞাপত্ৰই ইয়াক কিছুমান চৰ্তৰ অধীনত মুক্তভাৱে বিতৰণ আৰু পুনৰ ব্যৱহাৰ কৰিব পৰাৰো সুবিধা দিয়ে। 

ই ৱিকিউৎস (Wikisource)ৰ পৰা পৃথক, কাৰণ ৱিকিউৎসই বৰ্তমানৰ বিনামূলীয়া বিষয়বস্তুৰ গ্ৰন্থসমূহৰ সঠিক কপি আৰু মূল অনুবাদ সংগ্ৰহ কৰে, যেনে Shakespearean playsৰ মূল পাঠ্য; আনহাতে ৱিকিবুকসমূহ লেখকৰ মূল ৰচনা বা যথেষ্ট পৰিৱৰ্তিত বৰ্তমানৰ ৰচনাসমূহৰ সংস্কৰণসমূহ। 

প্ৰকল্পটোৱে অসংখ্য বিষয়ৰ পাঠ্যপুথি সম্পূৰ্ণ কৰাৰ দিশত কাম কৰি আছে, যাৰ পিছত প্ৰতিষ্ঠাপকসকলে আশা কৰিছে যে মূলসুঁতিৰ গ্ৰহণ আৰু তাত বিকশিত আৰু ৰখা পাঠ্যপুথিসমূহ ব্যৱহাৰ কৰা হ’ব।

## তথ্য সংগ্ৰহ

## বাহ্যিক সংযোগ
* অসমীয়া ৱিকিগ্ৰন্থ
* Wikibooks' multilingual portal
* Wikibooks Language Editions: list of Wikibooks for various languages ordered by size.
* Wikibooks page on Meta-Wiki
* Wikibooks takes on textbook industry

শ্ৰেণী: ৱিকি
শ্ৰেণী:ৱেবছাইট
শ্ৰেণী:ৱিকিমিডিয়া প্ৰকল্পসমূহ
ৱিকিস্পিচিজ

**ৱিকিস্পিচিজ** () অৰ্থাৎ ***ৱিকি প্ৰজাতি*** হৈছে ৱিকিমিডিয়া ফাউণ্ডেশ্যনৰ এটা অনলাইন প্ৰকল্প। ইয়াৰ লক্ষ্য হৈছে বৈজ্ঞানিক সকলৰ দ্বাৰা সকলো প্ৰজাতিৰ এখন বিনামূলীয়া তালিকা প্ৰস্তুত কৰা। ৱিকিমিডিয়াৰ সভাপতি জিম্মী ৱেলছে কৈছে যে, ইয়াত প্ৰবন্ধ লিখিবলৈ কোনো নিম্মতম যোগ্যতাৰ সীমা বন্ধা নাই যদিও প্ৰবন্ধসমূহ পৰীক্ষা কৰাৰ পাছতহে ইয়াত প্ৰকাশ কৰা হ’ব। . ৱিকিস্পিচিজ জি. এন. ইউ. ফ্ৰী ডকুমেণ্টেশ্যন লাইচেন্স আৰু CC-BY-SA 3.0ৰ অধীনত উপলব্ধ। 

২০০৪ চনৰ ছেপ্তেম্বৰৰ পৰা বিশ্বৰ সকলো জীৱবিজ্ঞানৰ পণ্ডিত সকলে ৱিকিস্পিচিজত বৰঙণি আগবঢ়াবলৈ আৰম্ভ কৰে।

## ইতিহাস
২০০৪ চনৰ জহকালিৰ প্ৰথম ভাগত, ৱিকিস্পিচিজ প্ৰকল্পৰ লগত জড়িত হ’বলৈ আগ্ৰহ থকা সকলোকে Benedikt Mandl –এ যোগাযোগ কৰে। তেঁৱেই এই প্ৰকল্পৰ কাম সমূহত আগভাগ লয়। ডাটাবেছ সমূহ নিৰিক্ষণ কৰা হ’ল আৰু প্ৰশাসক সকলৰ লগতো যোগাযোগ কৰা হ’ল। ইয়াৰে কিছুমানে ৱিকিস্পিচিজত তথ্যসমূহ দিবলৈ সন্মতি দিয়ে। Benedikt Mandl-এ এই প্ৰকল্পত দুটা মুখ্য কামৰ কথা উল্লেখ কৰে:
# Figure out how the contents of the data base would need to be presented—by asking experts, potential non-professional users and comparing that with existing databases
# Figure out how to do the software, which hardware is required and how to cover the costs—by asking experts, looking for fellow volunteers and potential sponsors

ৱিকিমিডিয়াৰ মেইলিং লিষ্টত ৱিকিস্পিচিজৰ সুবিধা আৰু অসুবিধা সমূহ আলোচনা কৰা হ’ল। ৱিকিমিডিয়া ফাউণ্ডেশ্যনৰ বৰ্ড অফ ডাইৰেক্টৰ সকলৰ মাজত ভোট গ্ৰহণ অনুষ্ঠিত হয়। ৱিকিস্পিচিজৰ প্ৰতিষ্ঠা কৰাৰ সপক্ষে সকলোৱে ইয়াত ভোটদান কৰে। ২০০৪ চনৰ আগষ্টত এই প্ৰকল্পটো প্ৰতিষ্ঠা কৰা হয়। ইয়াৰ ৱেবছাইট হৈছে species.wikimedia.org। ২০০৪ চনৰ ১৪ ছেপ্তেম্বৰত আনুষ্ঠানিকভাৱে ইয়াক ৱিকিমিডিয়া ফাউণ্ডেশ্যনৰ ভগ্নী প্ৰকল্প হিচাবে অন্তৰ্ভুক্ত কৰা হয়। 
*২০০৬ চনৰ ১০ অক্টোবৰত, এই প্ৰকল্পত প্ৰবন্ধৰ সংখ্যা ৭৫,০০০ৰো অধিক হয়। 
*২০০৭ চনৰ ২০ মে’ত এই প্ৰকল্পত প্ৰবন্ধৰ সংখ্যা ১, ০০,০০০ ৰো অধিক হয় আৰু মুঠ পঞ্জীভূক্ত সদস্যৰ সংখ্যা ৫,৪৯৫ হয়। 
*২০০৮ চনৰ ৮ ছেপ্তেম্বৰত এই প্ৰকল্পত প্ৰবন্ধৰ সংখ্যা ১,৫০,০০০ৰো অধিক হয় আৰু মুঠ পঞ্জীভূক্ত সদস্যৰ সংখ্যা ৯,২২৪ হয়। 
* ২০১১ চনৰ ২৩ অক্টোবৰত এই প্ৰকল্পত প্ৰবন্ধৰ সংখ্যা ৩, ০০,০০০ অতিক্ৰম কৰে। 

## নীতি
নিজা চিত্ৰ আপল’ড কৰাৰ সলনি ব্যৱহাৰকাৰী সকলে ৱিকিমিডিয়া কমন্সৰ পৰা ৱিকিস্পিচিজত চিত্ৰসমূহ ব্যৱহাৰ কৰাৰ সুবিধা দিয়া হয়। ইয়াত ফ্ৰী-লাইচেন্স নথকা কোনো ফাইল ব্যৱহাৰ কৰাৰ অনুমতি প্ৰদান কৰা নহয়। 

## তথ্য সংগ্ৰহ

## বাহ্যিক সংযোগ
*অসমীয়া ৱিকিপ্ৰজাতি
* Official site
* Species Community Portal
* The Wikispecies Charter, written by Wales.

শ্ৰেণী:ৱিকি
শ্ৰেণী:ৱেবছাইট
শ্ৰেণী:ৱিকিমিডিয়া প্ৰকল্পসমূহ
পাস্কেলৰ ত্ৰিভুজ

**পাস্কেলৰ ত্ৰিভুজ** হ’ল এটা গাণিতিক ত্ৰিভুজ। এই ত্ৰিভুজটো এজন ফ্ৰান্সদেশৰ গণিতজ্ঞ ব্লেইজ পাস্কেলৰ নামেৰে নামাকৰণ কৰা হৈছে। এই ত্ৰিভুজৰ সহায়ত কিছুমান গণিতীয় সমাধান কৰিব পাৰি। 
right|thumb|250px|পাস্কেলৰ ত্ৰিভুজৰ প্ৰথম ছটা শাৰী

## তথ্যসূত্ৰ

## বাহ্যিক সংযোগ
* The Old Method Chart of the Seven Multiplying Squares *(from the Ssu Yuan Yü Chien of Chu Shi-Chieh, 1303, depicting the first nine rows of Pascal's triangle)*
* Implementation of Pascal Triangle in Java – with conversion of higher digits to single digits.
* Pascal's Treatise on the Arithmetic Triangle  *(page images of Pascal's treatise, 1655; [http://www.lib.cam.ac.uk/RareBooks/PascalTraite/pascalintro.pdf summary] )*
* Earliest Known Uses of Some of the Words of Mathematics (P) 
* Leibniz and Pascal triangles
* Dot Patterns, Pascal's Triangle, and Lucas' Theorem
* Omar Khayyam the mathematician 
* Info on Pascal's Triangle
* Explanation of Pascal's Triangle and common occurrences, including link to interactive version specifying # of rows to view 
* Implementation of Pascal Triangle in SQL 

শ্ৰেণী:জ্যামিতি
ৱিকিউদ্ধৃতি

**ৱিকিউদ্ধৃতি** ( (ৱিকিকোৱ'ট)) বা ৱিকিউক্তি হৈছে ৱিকিমিডিয়া ফাউণ্ডেশ্যন পৰিচালিত আৰু মিডিয়াৱিকি ছফ্টৱেৰ ব্যৱহাৰ কৰা এক ৱিকি-ভিত্তিক প্ৰকল্প। ডেনিয়েল এলষ্টনৰ পৰিকল্পনা আৰু ব্ৰায়'ন ৱিবাৰৰ কাৰ্যকাৰিতাত জন্মলাভ কৰা এই প্ৰকল্পৰ উদ্দেশ্য হৈছে সমিলমিলেৰে উল্লেখযোগ্য ব্যক্তি, গ্ৰন্থ, চলচ্চিত্ৰ বা ফকৰা যোজনাৰ উক্তিসমূহ সংগ্ৰহ কৰা আৰু সঠিক এট্ৰিবিউচনেৰে সেইবোৰ বৰ্ণনা কৰা। উক্তিৰ আন আন বহুতো অনলাইন সংগ্ৰহ থাকিলেও ৱিকিউদ্ধৃতিত পঢ়ুৱৈয়ে নিজে অৰিহণা যোগাবলৈ সুবিধা পায়। ৱিকিউদ্ধৃতিৰ পৃষ্ঠাৰ পৰা উল্লেখযোগ্য ব্যক্তিসমূহৰ বিষয়ে ৱিকিপিডিয়ালৈ সংযোগ দিয়া হয়।

প্ৰথমে ৱিকিউদ্ধৃতি কেৱল ইংৰাজী ভাষাত মুকলি কৰা হৈছিল; ২০০৪ চনৰ জুলাই মাহৰ পৰা আন আন ভাষাসমূহ অন্তৰ্ভুক্ত কৰাৰ কাম আৰম্ভ হয়।

## ইতিহাস

## বহুভাষিক সহযোগিতা

২০০৪ চনৰ জুলাইত প্ৰায় ৭০টা উপড'মেইন মুকলি কৰা হয়। ২০১২ চনৰ ১০ অক্টোবৰলৈকে পঁচিশটা সংস্কৰণৰ প্ৰবন্ধ সংখ্যা হৈছে ১০০০ৰো অধিক। প্ৰায় ২১,০০০ প্ৰবন্ধৰে ইংৰাজী ভাষাৰ ৱিকিউদ্ধৃতিয়েই বৃহত্তম প্ৰকল্প; ৫০০০ৰ পৰা ১৯,০০০ প্ৰবন্ধৰে প'লিছ, ইটালিয়ান, জাৰ্মান, পৰ্তুগীজ আৰু ৰাছিয়ান প্ৰকল্পসমূহৰ স্থান তাৰ পিছত। স্ল'ভাক, স্পেনীছ, বুলগেৰিয়ান, চেক, বছনিয়ান, তুৰ্কীছ, স্ল'ভেনিয়ান আৰু ফ্ৰেঞ্চ ভাষাৰ প্ৰকল্পই পৰৱৰ্তী স্থানসমূহ অধিকাৰ কৰিছে। পছপন্নটা ভাষাৰ প্ৰকল্পত ১০০ বা ততোধিক প্ৰবন্ধ আছে। 

## অসমীয়া ভাষাত ৱিকিউদ্ধৃতি
অসমীয়া ভাষাত "ৱিকিউক্তি" নামেৰে ২০০৮ চনত এই প্ৰকল্প আৰম্ভ কৰা হৈছিল। কিন্তু দীৰ্ঘদিনৰ নিষ্ক্ৰিয়তাৰ বাবে ২০১০ চনত ইয়াক ইন্‌কিউবেটৰলৈ স্থানান্তৰ কৰা হয়। ইয়াৰ পিছত **[https://as.m.wikiquote.org/wiki/বেটুপাত ৱিকিউদ্ধৃতি]** নামেৰে প্ৰকল্পটো সম্পাদনা কৰিবলৈ আৰম্ভ কৰা হয়। ২০২১ চনৰ মধ্যভাগৰ পৰা ৱিকিউদ্ধৃতিৰ কাম পূৰ্ণ ৰূপত চলি আহিছিল। পৰৱৰ্তী সময়ত প্ৰকল্পটোত যথেষ্টসংখ্যক সমল হোৱাত ৱিকিমিডিয়া ফাউণ্ডেছনৰ ভাষা সমিতিৰ ওচৰত অসমীয়া ভাষাৰ বাবে সুকীয়া ডমেইনৰ প্ৰস্তাৱ আনুষ্ঠানিকভাৱে দাখিল কৰা হয়। প্ৰকল্পটোৰ সমল আৰু সক্ৰিয়তাৰ ভিত্তিত সমিতিয়ে ২০২২ চনৰ শেষৰ ভাগত প্ৰস্তাৱটোক মান্যতা প্ৰদান কৰে আৰু সেইসূত্ৰে ৪ জানুৱাৰীত অসমীয়া ৱিকিউদ্ধৃতিয়ে নিজাকৈ ডমেইন লাভ কৰে।

## বাহ্যিক সংযোগ

## তথ্যসূত্ৰ

শ্ৰেণী: ৱিকি
শ্ৰেণী:ৱেবছাইট
শ্ৰেণী:ৱিকিমিডিয়া প্ৰকল্পসমূহ
ভাৰতৰ প্ৰধানমন্ত্ৰীসকলৰ তালিকা

**ভাৰতৰ প্ৰধানমন্ত্ৰীসকলৰ তালিকাত** ১৫ আগষ্ট, ১৯৪৭ তাৰিখে ভাৰত স্বাধীন হোৱাৰ দিনাৰে পৰা বৰ্তমানলৈ দেশৰ প্ৰধানমন্ত্ৰীৰ আসন অলংকৃত কৰা ব্যক্তিসকলৰ নাম সন্নিবিষ্ট কৰা হৈছে। বৰ্তমানলৈ ভাৰতত মুঠ তেৰখন লোকসভা গঠন কৰা হৈছে আৰু চৈধ্যগৰাকী ব্যক্তিয়ে প্ৰধানমন্ত্ৰীৰ বাব পাইছে। ইয়াৰে আটাইতকৈ বেছি দিন দায়িত্বত থকা প্ৰধানমন্ত্ৰীগৰাকী হ'ল জৱাহৰলাল নেহৰু। তেখেতে ১৬ বছৰ ৯ মাহ প্ৰধানমন্ত্ৰীৰ পদত আছিল। আটাইতকৈ কম দিন প্ৰধানমন্ত্ৰী হোৱা ব্যক্তিগৰাকী হ'ল গুলজাৰিলাল নন্দা। তেখেত দুটা কাৰ্যকালত এমাহতকৈয়ো কম দিনৰ বাবে দায়িত্বত আছিল। জৱাহৰলাল নেহেৰু আৰু লাল বাহাদুৰ শাস্ত্ৰীৰ আকস্মিক মৃত্যৰ পাছত তেখেতে কেইটামান কেইটামান দিনৰ বাবে প্ৰধান মন্ত্ৰিত্ব লাভ কৰিছিল। তেখেত প্ৰকৃততে পূৰ্ণ পৰ্যায়ৰ নে তত্ত্বাৱধায়ক প্ৰধানমন্ত্ৰী আছিল, সেইটো লৈ বিতৰ্ক হয় যদিও ভাৰতীয় সংবিধানত তত্ত্বাৱধায়ক প্ৰধানমন্ত্ৰী বুলি কোনো ব্যৱস্থা নাই।
--------------------------------------------------------

## তালিকা

## তথ্য সংগ্ৰহ

*
শ্ৰেণী:ভাৰত সম্পৰ্কীয় তালিকা
নেঘেৰিটিং শিৱদৌল

**নেঘেৰিটিং শিৱদৌল** অসমৰ গোলাঘাট জিলাৰ অন্তৰ্গত দেৰগাঁও নগৰৰ পৰা পূৱফালে ছয় কিঃমিঃ মান আঁতৰত সুন্দৰ প্ৰাকৃতিক পৰিবেশৰ মাজত অৱস্থিত। নেঘেৰিটিং শিৱদৌলটো দুশ বছৰৰো অধিক পুৰণি বুলি অনুমান কৰা হৈছে। তিনিকুৰি পোন্ধৰটা শিলৰ চিৰি উঠি গৈ প্ৰায় বিশ গজমান চিৰি নোহোৱা ক্ৰমান্বয়ে ওপৰলৈ উঠি যোৱা বাট অতিক্ৰম কৰি মন্দিৰৰ লোহাৰ গেটখন পোৱা যায়। গেটৰ পৰা এশ গজ গলেই মন্দিৰৰ বাটচ’ৰা পোৱা যায়। চৌহদৰ দহবিঘা মাটিৰ মাজতে মন্দিৰটো অৱস্থিত।

## ইতিহাস
thumb|left|200px
আহোম স্বৰ্গদেউ প্ৰতাপ সিংহই দেৰগাঁৱৰ মন্দিৰ সজোৱাৰ আগতে দেৰগাঁৱৰ গেলাবিল নৈৰ কাষতে মহাদেৱৰ এটা মন্দিৰ সাজিছিল। এই দেৱালয়টো নদীৰ পানীয়ে খহাই নিয়াৰ পিচত ১৬৮৭ শকত (ইংৰাজী ১৭৬৫ চনত) স্বৰ্গদেউ ৰাজেশ্বৰ সিংহই মন্দিৰটি নেঘেৰিটিং নামে গিৰি শিখৰত সাজে। প্ৰবাদ মতে টিলাটোৰ ওপৰত নেঘেৰি চৰাইৰ খোৰোং আছিল বাবে ইয়াৰ নাম নেঘেৰিটিং ৰখা হয়। দেৰগাঁৱৰ শিৱদৌলৰ ঐতিহ্যপূৰ্ণ বৈশিষ্ট আছিল দেৱদাসী নৃত্য। এসময়ত এই নৃত্য চাবলৈ বহুত দুৰদুৰণিৰ পৰা মানুহ আহিছিল। এই নৃত্য কৰা সকলক "নটী" বোলা হৈছিল। নটী সকলে নৃত্য কৰোঁতে মূৰৰ ওপৰৰ মাজভাগত ওখকৈ খোপা বান্ধছিল, ইয়াক "নেঘেৰী খোপা" বোলা হৈছিল। চিনাতলীয়া নটৰ জীয়ৰী ফুলমতী দেৰগাঁৱৰ নটী আছিল। ফুলমতীৰ নৃত্যত সন্তুষ্ট হৈ স্বৰ্গদেউ শিৱসিংহই ৰাজকাৰেংলৈ নি ফুলেশ্বৰী কুঁৱৰী আৰু প্ৰমথেশ্বৰী নাম দি বৰৰজা উপাধিৰে অসমৰ ৰানী পাতিছিল।

## বৈশিষ্ট্য
thumb|left|নেঘেৰিটিং শিৱদৌল আৰু দৌলৰ গাত থকা কেইটামান ভাস্কৰ্যৰ ছবি।
চেপেটা ইটাৰে সজোৱা কৰ্দৈশিৰীয়া নেঘেৰিটিং শিৱদৌল আহোম যুগৰ কাৰুকাৰ্য্যৰ এক সুন্দৰ নিৰ্দশন। দৌল সমূহৰ বেৰত থকা নানা তৰহৰ মূৰ্তি বৰ্তমানে লোপ পাইছে। ঘাই দৌলটোৰ চাৰিওফালে চাৰিটা দৌল আছে। প্ৰতিটো দৌলৰে এটা আগচ’ৰা আছে। মূল দৌলত বান লিংগ প্ৰতিষ্ঠা কৰা হৈছে। এই লিংগটোৰ আকাৰ প্ৰায় ৩ ফুট। বাকী কেইটাত গণেশ, বিষ্ণু, দূৰ্গা আৰু সূৰ্য দেৱতাৰ বিগ্ৰহ আছে। দেৰগাঁৱৰ শিৱদৌলৰ প্ৰতি আহোম স্বৰ্গদেউ সকলৰ অসীম ভক্তি আছিল। তেঁওলোকে পূজাৰ নিৰ্মালি লৈহে আহাৰ গ্ৰহন কৰিছিল। ইয়াৰ বাবে দেৰগাঁৱৰ পৰা ৰাজধানী ৰংপুৰলৈ ‘বৰআলি’নামৰ এটি চমু পথ আছিল। দৌলৰ প্ৰধান ঠাকুৰজনক "বৰঠাকুৰ" বোলা হৈছিল। বৰ্তমান দেৰগাঁৱ শিৱদৌলৰ পূজাৰী ব্ৰাহ্মনসকলৰ সৰহ ভাগেই আহোমযুগত ভাটী ফালৰ পৰা অহা। অনুমান কৰা যে প্ৰাকৃতিক দূৰ্যোগৰ বাবে আৰু প্ৰাচীন মন্দিৰ সমূহ ধ্বংস হৈ যোৱাত ৰজাঘৰীয়া পৃষ্ঠপোষকতা নোপোৱাত ব্ৰাহ্মন পূজাৰী সকল আন ঠাইলৈ গুছি যায় বা তেঁওলোকে বৃত্তি সলাইছিল। সেয়ে স্বৰ্গদেউ প্ৰতাপ সিংহই ভূধৰ আগমাচাৰ্য্যক নতুন পূজাৰী হিচাবে আনিব লগা হৈছিল। সেই আগমাচাৰ্য্যৰ বংশধৰ সকলে এতিয়াও নেঘেৰিটিং দৌলত সেৱা আগবঢ়াই আছে।

## তথ্য সংগ্ৰহ

## বাহ্যিক সংযোগ
নেঘেৰিটীং শিৱ দৌলৰ ইতিহাস (ৰচনা) 

শ্ৰেণী:গোলাঘাট জিলা
শ্ৰেণী:হিন্দুধৰ্মৰ মঠ-মন্দিৰ
শ্ৰেণী:অসমৰ পুৰাতাত্বিক স্থান
শ্ৰেণী:অসমৰ সংৰক্ষিত স্মৃতিচিহ্ন
তপন দাস

**তপন দাস** () অসমৰ এগৰাকী মঞ্চ আৰু চলচ্চিত্ৰ অভিনেতা, নাট পৰিচালক, আবৃত্তিকাৰ আৰু গল্প লিখক।

## প্ৰাৰম্ভিক জীৱন
তপন দাসৰ জন্ম হৈছিল ১৯৬২চনৰ ১১ জানুৱাৰীত। ৮০ ৰ দশকৰ আৰম্ভণিত হাইস্কুলত পঢ়ি থকাৰে পৰা তেওঁ  অভিনয়ৰ সৈতে জড়িত। তেওঁৰ দেউতাক অসম চৰকাৰৰ গড়কাপ্তানি বিভাগৰ এজন বিষয়া আছিল আৰু সঘনাই এঠাইৰ পৰা আন ঠাইলৈ বদলি হৈছিল। সেয়ে তেওঁ অসমৰ বিভিন্ন ঠাইৰ বিদ্যালয়ত পঢ়িবলগীয়া হৈছিল। এটা সাক্ষাৎকাৰত নিজে কোৱা মতে তেওঁ অসমৰ বিশিষ্ট শিক্ষানুষ্ঠান অসম অভিযান্ত্ৰিক মহাবিদ্যালয়ৰ ছাত্ৰ আছিল। গুৱাহাটীৰ মঞ্চত অভিনয়ৰ যোগে তেওঁ খ্যাতি অৰ্জন কৰিছিল।

## কৰ্মজীৱন
হাইস্কুলত পঢ়ি থকাৰ সময়তে তপন দাস প্ৰথমে মঞ্চ অভিনয়ৰ লগত জড়িত হয়। গুৱাহাটীৰ মঞ্চত অভিনয় কৰি জনপ্ৰিয় হোৱা তপন দাসে বোলছবিত প্ৰথম অভিনয় কৰে পুলক গগৈ পৰিচালিত 'সেন্দূৰ'ত। বৰ্তমানলৈ কমেও ২০খন বোলছবিত তপন দাসে অভিনয় কৰিছে।

বোলছবিৰ বাহিৰেও তপন দাসে কহিনুৰ, বৰদৈচিলা, শকুন্তলা থিয়েটাৰত ভ্ৰাম্যমাণৰ মঞ্চত অভিনয় কৰিছে। ভ্ৰাম্যমাণৰ মঞ্চত অভিনয়ৰ উপৰি হেঙুল আৰু ওপৰত উল্লিখিত থিয়েটাৰ সমূহত নাট পৰিচালনাও কৰিছে। ২০১১ বৰ্ষত তপন দাসে ৰাজতিলক থিয়েটাৰত অভিনয় কৰে। তাৰ পিছত তেখেতে থিয়েটাৰ সূৰ্য্যৰ সৈতে জড়িত হৈ পৰে। 

তপন দাসে বিস্ময় আলোচনীৰ পাতত প্ৰথমে চুটি গল্প লিখিবলৈ আৰম্ভ কৰে। 

তপন দাসে আবৃত্তিকাৰ হিচাপেও সুখ্যাতি অৰ্জন কৰিছে। তপন দাসৰ দ্বাৰা আবৃত্তি কৰা নীলিম কুমাৰৰ কবিতাই এটা সময়ত প্ৰভুত পৰিমাণে জনপ্ৰিয়তা অৰ্জন কৰিছিল। 

## অভিনীত ছবি

*সেন্দূৰ (১৯৮৪)
*শকুন্তলা আৰু শঙ্কৰ জোচেফ আলি (১৯৮৪)
*সূৰুয (১৯৮৫)
*পূজা (১৯৮৫)
*সংকল্প (১৯৮৬)
*সূত্ৰপাত (১৯৮৭)
*পিতা-পুত্ৰ (১৯৮৮)
*অভিমান (১৯৯০)
*পাহাৰী কন্যা (১৯৯০)
*প্ৰভাতী পখীৰ গান (১৯৯২)

*দৃষ্টি (১৯৯৩)
*প্ৰত্যাবৰ্তন 
*আৱৰ্তন (১৯৯৩)
*ইতিহাস (১৯৯৫)
*কৃষ্ণচূড়া (১৯৯৮)
*দাগ (২০০১)
*গুণ গুণ গানে গানে (২০০২)
*কন্যাদান (২০০২)
*বাৰুদ (২০০৪)
*দীনবন্ধু (২০০৪)
*অনুৰাগ (২০০৪)
*চক্ৰবেহু 

*অন্তহীন যাত্ৰা (২০০৪)
*কদমতলে কৃষ্ণ নাচে (২০০৫)
*অস্তৰাগ (২০০৫)
*অঘৰী আত্মা (২০০৬)
*একদিন প্ৰতিদিন (বঙালী ভাষাৰ ছবি) 
*ৰামধেনু (২০১১)
*সমীৰণ বৰুৱা আহি আছে (২০১২)
*সূৰ্যাস্ত (২০১২)
*অহেতুক (২০১৫)
*বৰ্ষাৰণ্য (২০১৬) 
*ৰাজনীতি (২০২২)

## প্ৰকাশিত গল্পপুথি
*মেঘমল্লাৰ
* তপন দাসৰ গল্পগুচ্ছ

## স্বীকৃতি আৰু সন্মান
*২০১২: ৰূপকাৰ বঁটা
*২০২১: চুটিগল্পৰ ক্ষেত্ৰখনলৈ আগবঢ়োৱা অৱদানৰ বাবে জগন্নাথ ঠাকুৰ বঁটা প্ৰদান৷

## তথ্য সংগ্ৰহ

## বাহ্যিক সংযোগ
* 

শ্ৰেণী:অসমীয়া অভিনেতা
শ্ৰেণী:জীৱিত ব্যক্তি
শ্ৰেণী:১৯৬২-ত জন্ম
ফৰিষ্টা

শ্ৰেণী:ইছলাম ধৰ্ম
**ফৰিষ্টা বা ফৰিস্তা বা ফেৰেস্তা ** (আৰবীক: ملائكة , *Malāʾikah*; (singular) ملاك  *Malāk*) হ'ল ***[[ইছলাম]] ধৰ্মাম্বলম্বীসকলৰ বিশ্বাসমতে স্বৰ্গীয় দূত। *** *আৰবীত ফৰিষ্টাক একবচনত মালাইক আৰু বহুবচনত মালাক বোলা হয়। * ফৰিষ্টাৰ প্ৰতি বিশ্বাস ইছলাম ধৰ্ম বিশ্বাসৰ এটা মূল নীতি। খ্ৰীষ্টান ধৰ্ম , ইহুদী আনকি হিন্দু ধৰ্মতো ফৰিষ্টা তথা স্বৰ্গীয় দূতসকলৰ অস্তিত্ত্বৰ কথা কোৱা হৈছে। ফৰিষ্টাসকল মানুহৰ ন্যায় আল্লাহৰ আৰু এক সৃষ্টি। সিহঁতে নভোমণ্ডল আৰু ভূমণ্ডলৰ মাজত যোগাযোগ ৰক্ষা কৰে। ফৰিষ্টাত তেওঁলোকৰ সংখ্যা অগণন। ইছলামত তেওঁলোকৰ কোনো শ্ৰেণীবিন্যাস কৰা নহলেও চাৰিজন ফৰিষ্টাক প্ৰাধান্য দিয়া হৈছে: সেই কেইজন হল- 
# জিব্ৰাইল (আলাইহিছ ছালাম) 
# মিকাইল (আলাইহিছ ছালাম) 
# ইছৰাফিল (আলাইহিছ ছালাম) 
# মালাক আল-মাউত (আলাইহিছ ছালাম)

## হজৰত [[জিব্ৰাইল]] (আঃ)
এওঁ আল্লাহৰ দূত আৰু সৰ্বশ্ৰেষ্ঠ ফৰিষ্টা। এই ফৰিষ্টাৰ নাম তিনিবাৰ কোৰআনত উল্লেখ কৰা হৈছে।। কোৰআনৰ এঠাইত জিব্ৰাইল ফৰিষ্টাক পাকৰূহবা ৰুহুল কুদ্দুছ বোলা হৈছে। আল্লাহৰ আদেশ-নিষেধ আৰু সংবাদ আদান-প্ৰদান যিবোৰ ফৰিষ্টাৰ দায়িত্ব, জিব্ৰাইল তেওঁলোকৰ প্ৰধান। জিব্ৰাইলেই আল্লাহৰ নবীসকলৰ কাষত গমনাগমন কৰে। 

## হজৰত [[মিকাইল]] (আঃ)
কোৰআনৰ এটা আয়াতত এই ফৰিষ্টাৰ নাম উল্লেখ কৰা হৈছে। এওঁ বৃষ্টি আৰু খাদ্য উৎপাদনৰ দায়িত্বপ্ৰাপ্ত। 

## হজৰত [[ইছৰাফিল]] (আঃ)
এই ফৰিষ্টাই কিয়ামত বা বিশ্বপ্ৰলয় ঘোষণা কৰিব। তেওঁৰ কথা কোৰআনত নাথাকিলেও হাদিছত উল্লেখ কৰা হৈছে। 

## হজৰত আজৰাইল (আঃ) বা [[মালাক আল-মাউত]]
এওঁ মৃত্যুৰ ফৰিষ্টা আৰু প্ৰাণ হৰণ কৰে। 

## অন্যান্য
# ইয়াৰ উপৰিও বিশেষ দুজন ফৰিষ্টা কিৰামুন আৰু কাতিবুনে প্ৰতিজন মানুহৰ ভাল বেয়া কামৰ হিচাব ৰাখে। 
#কবৰত মুনকিৰ আৰু নাকিৰ নামেৰে দুজন ফৰিষ্টাই মানুহক সিহঁতৰ কৃতকৰ্মবোৰৰ খতিয়ান লয়। 
#মালিক নামেৰে ফৰিষ্টাই নৰক বা জহন্নামৰ ৰক্ষণাবেক্ষণ কৰে। আকৌ ৰিদওয়ান নামেৰে আৰু এজন ফৰিষ্টাই স্বৰ্গ বা বেহেস্তাৰ চোৱাচিতা কৰে। 

ইছলাম, খ্ৰীষ্টান আৰু ইহুদী ধৰ্মৰ বাদে হিন্দু ধৰ্মতো ফৰিষ্টা তথা স্বৰ্গীয় দূতসকলৰ অস্তিত্ত্বৰ কথা কোৱা হৈছে। 

## তথ্যসূত্ৰ

শ্ৰেণী:ইছলাম ধৰ্ম
মুছলমান

শ্ৰেণী:ইছলাম ধৰ্ম

thumb|মুছলিম নিজৰ ঈশ্বৰৰ ওচৰত প্ৰাৰ্থনা কৰা

**মুছলিম** (*বা মুছলমান,[[আৰবী]]:مسلم-অৰ্থঃ আত্মসমৰ্পণ,অনুগত*) হ'ল সেইজন লোক যিয়ে নিজৰ ইচ্ছাক আল্লাহৰ ওচৰত আত্মসমৰ্পণ কৰে।  কিন্তু বৰ্তমানে মুছলিম বুলিলে সাধাৰণতে ইছলাম ধৰ্মাৱলম্বীসকলকেই বুজোৱা হয়। খ্ৰীষ্টানৰ পাছতেই বিশ্বৰ দ্বিতীয় বিহৎ জনবহুল সম্প্ৰদায়টো হৈছে মুছলমান।

## ইতিহাস
চৌদি আৰৱৰ পুৰণি চহৰ **মক্কা**ত হজৰত **মহম্মদ** নামৰ এগৰাকী মনিষীৰ জন্ম হয় ৫৭০ খ্ৰীষ্টাব্দত। সেই সময়ত ভ্ৰষ্টাচাৰ আৰু একনায়কত্ববাদী শাসনে সমগ্ৰ আৰৱ জাতিক জুৰুলা কৰি তোলা আৰু এশ এবুৰি সমস্যাৰে জৰ্জৰিত চৌদি সমাজখনক  নতুনকৈ নিৰ্মাণ কৰিবলৈ এজন যোগ্য লোকৰ প্ৰাসংগিকতা জ্ঞানীচামে বাৰুকৈ অনুভৱ কৰিছিল। যাৰ পৰিণতিত ৬১০ খ্ৰীষ্টাব্দত হজৰত মহম্মদ নামৰ ৪০ বছৰ বয়সীয়া মনীষী এগৰাকীৰ নেতৃত্বত ইছলাম নামৰ নতুন আদৰ্শ এটাই গা কৰি উঠিছিল । মধ্যপ্ৰাচ্যত খুউব কম সময়ত ক্ষিপ্ৰগতিত ইছলাম ধৰ্মই প্ৰভাৱ বিস্তাৰ কৰিবলৈ সক্ষম হোৱাৰ মূল কাৰণো আছিল সেই সময়ৰ আৰৱীয়সকলে এটি নতুন আদৰ্শৰ প্ৰয়োজনীয়তা বাৰে বাৰে উপলব্ধি কৰিছিল। ইছলাম ধৰ্মলৈ ধৰ্মান্তৰিত হোৱা প্ৰথমজন ব্যক্তি আছিল **আবু বক্কৰ চিদ্দিক**। হজৰত মহম্মদ কূটনৈতিকভাৱে যদিও তেনেই ঠুনুকা আছিল ৰাজনৈতিকভাৱে আছিল কিন্তু সফল। সেই সময়ত একশ্ৰেণী ক্ষমতাশালী সম্ভ্ৰান্তলোকৰ হাতত পদে প্ৰতি কঠোৰ লাঞ্ছনাৰ বলি হোৱা দুৰ্বল বেদুইনসকলৰ  ন্যায়ৰ হকে থিয় দিছিল হজৰত মহম্মদে। সেই বেদুইনসকলৰ বিপুল সহাৰিতেই মুছলমানৰ প্ৰভাৱ বিস্তাৰ ঘটে। প্ৰজ্ঞা, সাধনা আৰু সততাৰ গুণেৰে মহিমামণ্ডিত হজৰত মহম্মদ আছিল অতি উচ্চ ব্যক্তিত্বৰ লোক। যাৰ ফলত ইছলাম ধৰ্মৰ প্ৰতি হঠাৎ মানুহৰ সোঁত ব'বলৈ ধৰে। বৰ্ণ বৈষম্যতাৰ বলি হোৱা বহু ভাৰতীয় লোক ইছলামৰ প্ৰতি আকৰ্ষিত হৈ পৰিছিল। শেষলৈ ভাৰতলৈ ইছলাম ধৰ্মৰ ক্ৰমাৎ প্ৰভাৱ বিস্তাৰ ঘটিছিল তুৰ্কীৰ ৰজা **মহম্মদ ঘোৰী**ৰ ভাৰত আক্ৰমণৰ পাছত।

### মুছলমানৰ স্বৰ্ণযুগ
৮তম শতিকাৰ পৰা ১৩তম শতিকাৰ মাজভাগক ইছলামিক স্বৰ্ণ যুগ বুলি কোৱা হয়। সেই সময়ত বাগদাদৰ **আব্বাচিদ**ৰ খলিফা শাসন চলিছিল । সেই যুগত বহুতো লেখত ল'বলগীয়া মুছলমান বিজ্ঞানী, দাৰ্শনিক, শিক্ষাবিদ, ভাস্কৰ্যবিদৰ অভিভাৱ ঘটিছিল। তাৰে ভিতৰত বীজগণিতৰ জনক **মহম্মদ মুছা ইবনে আলখাৰজমী** , আধুনিক চিকিৎসাৰ পিতৃ স্বৰূপ **জাবিৰ ইবনে হায়ান** ., লগতে **ইবনে আল-নাফিছ**, **ইবনে চিনা**, **নাচিৰ আলাদ্দিন আলতুলচী**, **আল জাহ্ৰী**, **আল-ৰাজি**, **আল-বাতন** **ওমৰ খায়াম**, **হাছান ইবনে আল-হাইথাম** আদি বহু বিজ্ঞানী আৰু গণিতজ্ঞৰ নাম উল্লেখযোগ্য। চেংগীজ খান নাম মংগোলীয় ৰজা এজনে চলোৱা অত্যাচাৰ আৰু হত্যালীলাৰ পৰিণতিত মুছলমানৰ স্বৰ্ণযুগৰ সমলবোৰ ধ্বংস্তুপত পৰিণত হয়। পিছলৈ বহু কিতাপ ইউৰোপীয়সকলেও চুৰি কৰে। 
## ভাগসমূহ
মুছলিমসকল কিছু ভাগত বিভক্ত। সেইবোৰৰ ভিতৰত প্ৰধান ভাগ দুটা হ'ল :

* চুন্নী
* ছিয়া

## লগতে চাওক
* ইউৰোপত ইছলাম

## বাহ্যিক সংযোগ

* Islamic directory for Muslims Find Muslim Owned businesses, Masjids (Mosques) and Islamic Centers all over the world.
* Muslim Population in Countries with different Alphabets

## তথ্য সূত্ৰ
বদলা পদ্ম আতা সত্ৰ

বদলা পদ্ম আতাৰ জন্মস্থান শক্ৰাহী সত্ৰ লখিমপুৰ জিলাৰ  নাৰায়ণপুৰৰ শক্ৰাহী গাওঁত অৱস্থিত। মহাপুৰুষ মাধৱদেৱৰ শিষ্য বদলা পদ্ম আতাৰ এই স্থানত ১৪৬৮শক, জেঠ মাহৰ শুক্লা একাদশী তিথিত জন্ম হয়। 

## প্ৰতিষ্ঠা
মহাপুৰুষ শ্ৰী শ্ৰী মাধৱদেৱৰ গাৰ বদলেৰে তিতা চোমধৰৰ পুত্ৰ শ্ৰী বদলা পদ্ম আতাই বৰনদীৰ পৰা ব্ৰহ্মকুণ্ডলৈকে উজনিৰ ধৰ্মাচাৰ্যৰ দায়িত্ব পাইছিল।  তেওঁ নাৰায়ণপুৰৰ পিঠিকটা মুকুণ্ডৰ ফুলনিবাৰীত শ্ৰীশ্ৰী ফুলনিথান আৰু জমদগ্নী ব্ৰাহ্মণৰ পৰা এটোলা সোণৰ বিনিময়ত কিনাভেটিত ১৬৩৬ চনত শ্ৰীশ্ৰী বদলা সত্ৰ স্থাপন কৰে। 

## নৱবৈষ্ণৱ ধৰ্মত গুৰুত্ব
এই দুখন থানে এসময়ত বৰনাৰায়ণপুৰক কেন্দ্ৰ কৰি সমগ্ৰ উজনি অসমত নাম ধৰ্মৰ বাণী প্ৰচাৰৰ যোগেদি ধৰ্মসমাজক সমৃদ্ধ কৰি তুলিছিল।  অসমৰ নৱবৈষ্ণৱ ধৰ্মৰ মূল হোতা মহাপুৰুষ শ্ৰীমন্ত শংকৰদেৱ আৰু তেৰাৰ প্ৰিয় শিষ্য মহাপুৰুষ শ্ৰীমাধৱদেৱৰ পাচতে যিসকল ধৰ্মাধিকাৰে নৱবৈষ্ণৱ আন্দোলনৰ বাঘজৰী হাতত লৈ অসমৰ ইমূৰৰ পৰা সিমূৰলৈ  শংকৰ-মাধৱৰ কীৰ্তন ঘোষা নাম প্ৰসংগৰে ঝংকাৰিত কৰি তুলিছিল সেই অগ্ৰণীসকলৰ অন্যতম আছিল বৰনাৰায়ণপুৰৰ শ্ৰীশ্ৰী ফুলনিথান, শ্ৰীশ্ৰী বদলা সত্ৰ আৰু মাজুলীৰ কমলাবাৰী সত্ৰৰ প্ৰতিষ্ঠাতা শ্ৰীশ্ৰী বদলা পদ্ম আতা। "কথাগুৰু চৰিত" আৰু দীননাথ বেজবৰুৱাৰ "বৰচৰিত"ত এই দুই থানৰ সুন্দৰ বিৱৰণ আছে।

## অৱস্থিতি আৰু সত্ৰৰ বৰ্ণনা
নাৰায়ণপুৰ চহৰৰ  পৰা প্ৰায় ১কি:মি নিলগত অৱস্থিত এই জন্মস্থান ভাগি এক সুন্দৰ ৰূপত প্ৰকাশিত হৈছে।

## তথ্য সংগ্ৰহ

## বাহ্যিক সংযোগ

শ্ৰেণী:সত্ৰ
শ্ৰেণী:নাৰায়ণপুৰ
দশাৱতাৰ

[thumb|250px|ভগৱান [বিষ্ণুৰ দশাৱতাৰ ৰূপসমূহ]]
**দশাৱতাৰ** () হৈছে হিন্দু ধৰ্মৰ এজন প্ৰধান উপাস্য দেৱতা বিষ্ণুৰ দহটা প্ৰধান অৱতাৰ। বৈষ্ণৱ দৰ্শনত, কোনো বিশেষ উদ্দেশ্যে আগত ৰাখি মৰ্ত্যত অৱতীৰ্ণ পৰম সত্তাকে অৱতাৰ () নামেৰে অভিহিত কৰা হয়। বিষ্ণুৰ (বা কোনো কোনো ক্ষেত্ৰত কৃষ্ণৰ) দহটা মুখ্য অৱতাৰৰ সমষ্টিগত নামেই দশাৱতাৰ। এই দশাৱতাৰৰ কথা জনা যায় *[[গৰুড় পুৰাণ|গৰুড় পুৰাণৰ]]* (১। ৮৬। ১০-১১) পৰা। 

দশাৱতাৰৰ অধিকাংশই অভিহিত হয় *লীলা-অৱতাৰ* নামেৰে। হিন্দু বিশ্বাস অনুসৰি, প্ৰথম চাৰি অৱতাৰৰ আৱিৰ্ভাবকাল হৈছে সত্যযুগ। পৰৱৰ্তী তিনি অৱতাৰ ত্ৰেতাযুগত অৱতীৰ্ণ হয়। অষ্টম আৰু নৱম অৱতাৰৰ আৱিৰ্ভাৱকাল যথাক্ৰমে দ্বাপৰযুগ আৰু কলিযুগ। দশম অৱতাৰ কল্কিৰ আৱিৰ্ভাৱ ৪২৭,০০০ বছৰৰ পিছত কলিযুগত অন্তিম পৰিব বুলি ভৱিষ্যতবাণী কৰা হৈছে। বিষ্ণু পুৰাণত কোৱা হৈছে যে, কল্কি অৱতাৰৰ আগমনৰ লগে লগেই কলিযুগৰ সমাপ্তি ঘটিব। কল্কি দুষ্টৰ দমন আৰু শিষ্টৰ পালন কৰি এক নতুন সত্যযুগৰ সূচনা কৰিব।

## দশাৱতাৰ
তলত ভগৱান বিষ্ণুৰ দহটা অৱতাৰৰ এখন মান্য তালিকা প্ৰদৰ্শন কৰা হৈছে। অঞ্চলভেদে আৰু মতভেদে দশাৱতাৰৰ ভিন্ন তালিকা পোৱা যায়। 
# মৎস্য
# কূৰ্ম
# বৰাহ
# নৰসিংহ
# বামন
# পৰশুৰাম
# ৰাম
# কৃষ্ণ
# বুদ্ধ
# কল্কি

বিষ্ণুৰ দশাৱতাৰৰ ৰূপাংকন|thumb|centre|600px

মহাপুৰুষ শংকৰদেৱে দশাৱতাৰক ভগৱান বিষ্ণুৰ দহটা অৱতাৰ বুলি নকৈ কৃষ্ণৰ দহটা অৱতাৰহে বুলিছে। সেই অনুসৰি দশাৱতাৰৰ তালিকাত 'কৃষ্ণ'ৰ ঠাইত 'বলৰাম'ক স্থান দিয়া হৈছে। অন্য কোনো তালিকাত বুদ্ধৰ স্থান বলৰামক দিয়া হয় আৰু তালিকাত কৃষ্ণৰ নামো থাকে। 

## তথ্যসূত্ৰ

* 
* 

## বাহ্যিক সংযোগ
* Avataras as categorized within Gaudiya Vaishnavism 
* Dasavatara stotra and the ten avataras  (salagram.net)
* Śrî Das'āvatāra Stotra: composed by Śrî Jayadeva Gosvāmî (inc. Audio file)
* Avatars with meanings (srivaishnavam.com)
* The divine incarnation in Hinduism and Christianity article by Ernest Valea
* The Avatar site  (avatar.org)
* Philosophy of the descension (avatar) of God
* Avatars of Lord Guru Datt 
* Secrets of the Earth: Questions and Answers on the Line of Ten Avatars in the Vedic Tradition
* Avatars (Incarnations or Descents) of Vishnu
* Dasavatar discussion with meanings
* Krishna's avataras (krishna.com)
* Explores the claims made by various possible Avatars 

*
শ্ৰেণী:হিন্দুধৰ্মৰ দেৱ দেৱী
মাঘনোৱা দ’ল

**মাঘনোৱা দ’ল** অসমৰ লখিমপুৰ জিলাৰ নাৰায়ণপুৰৰ ফুলবাৰী গাঁৱত অৱস্থিত এটা দ'ল। ইয়াক ফুলবাৰী দ’ল নামেৰেও জনা যায়। পিচলা নৈৰ পূৱে মাঘনোৱা বিলৰ পাৰত এই দ’লটো অৱস্থিত। এসময়ত ই শক্তিৰ অধিষ্ঠাত্ৰী দেৱী কালীৰ এক মুখ্য পূজন স্থলী আছিল। আহোম ৰাজত্বত কেইবাজনো স্বৰ্গদেৱে এই ঠাই দৰ্শন কৰাৰ প্ৰমাণ পোৱা যায়। মানৰ আক্ৰমণৰ সময়ত দলৈ আৰু পূজাৰীসকলে ইয়াৰপৰা যাওঁতে দ’লৰ মুখ্য প্ৰতিমা (বিগ্ৰহ) ভাগ লুকুৱাই ৰখা হৈছিল কিন্তু ই দ’ললৈ পুনৰ ঘূৰি নাহিল। পিছত কলাবাৰী ঘৰ সাজি প্ৰতিমা ভাগ স্থাপন কৰা হয়। এইয়াই হ’ল বৰ্তমানৰ বৰকালিকা থান।

## দ’লৰ বিৱৰণ
মাঘনোৱা দ’লটোৰ চাৰিওফালে প্ৰায় ৫ ফুট ওখ ইটাৰ বেৰ। দ’লত লাগি থকা বুলনি ঘৰৰ পাৰ প্ৰায় ১২৫ হাত দূৰত ইটাৰ বেৰত লাগি থকা বাট চ’ৰাসহ মন্দিৰ প্ৰাংগণত সোমাবলৈ এখন মাত্ৰ দুৱাৰ আছে। ইটাৰ গড়ৰ চাৰিওফালে এটি মাটিৰ গড়। মাটিৰ গড়ৰ ভিতৰৰ কালি প্ৰায় ৩৩/১৫ লোচা। গড়ৰ দক্ষিণ পূব চুকটো মাঘনোৱা বিলত লাগিছে। মাঘনোৱা বিলৰ কালি ৮৯/১৮ লোচা। দ’লটো আঠকোণীয়া আৰু সন্মুখৰ গাতে লাগি আছে বুলনি ঘৰ। দ’লটো মাটিৰ তললৈ কিমান সোমাই গৈছে সেয়া অনুমেয় নহয়। বৰ্তমান ই প্ৰায় ৩০ হাত ওখ। আঠকোণীয়া দ’লটোৰ প্ৰত্যেক বাহুৰ বাহিৰফালৰ দীঘ ৯ হাত। দ’লটোৰ বেৰৰ সাতহাত ওখত এটা কাৰ্নিচ আছে। কাৰ্নিচৰ তলৰ পৰা মাটিত লগা বেৰৰ অংশৰ মাজ ভাগ মৃদঙৰ দৰে পেটুৱা। দ’লটোৰ কাৰ্নিচৰ তলতে প্ৰত্যেক বেৰত শাৰীত পাঁচ খনকৈ দুশাৰী মূৰ্তি লগোৱা আছিল। বৰ্তমান সিমান মূৰ্তি নাই আৰু দ’লটোৰ কলচীও নাই। দ’লৰ বেৰবিলাক সাতফুট মান ডাঠ। বুলনি ঘৰ দীঘে বাৰ হাত, পথালিয়ে ন হাত আৰু ওখৈ প্ৰায় আঠ হাত। ইয়াৰ বেৰ প্ৰায় তিনি ফুট ডাঠ। দুয়োফালৰ বেৰত চাৰিওটাকৈ চাকি থোৱা থাকে। বেৰত লগোৱা তিনিখন ভগা আৰু আঠখন ভাল মূৰ্তি ইয়াত সজাই থোৱা আছে।

## বুৰঞ্জী

এই দ’লটো কোনে নিৰ্মাণ কৰিছিল ক’তো পোৱা নাযায়। ঘৰ আৰু ইটাৰ ঠাঁচ চাই এই দ’ল আহোম ৰজা সকলেই নিৰ্মাণ কৰিছিল বুলি ক’ব পাৰি। আনন্দ চন্দ্ৰ আগৰৱালাই "কামৰূপ তীৰ্থৰ বিৱৰণ" প্ৰবন্ধত (আৱাহন ৫ম বছৰ) মাঘনোৱা দ’লৰ পাৰতে বিভাণ্ডক মুণিৰ আশ্ৰম আছে বুলি লিখিছে।

মাঘনোৱা দ'লৰ সম্মুখভাগত স্থাপিত তথ্য ফলকত উল্লেখ কৰা তথ্য অনুসৰি দ’লটো স্বৰ্গদেউ ৰুদ্ৰসিংহৰ পৃষ্ঠপোষকতাত নিৰ্মিত হৈছিল। ওৱেদ চাহাবৰ বুৰঞ্জীৰ মতে স্বৰ্গদেউ ৰাজেশ্বৰ সিংহই (১৭৫১-১৭৬৯) পিচলা নৈত স্নান কৰি ফুলবাৰী দেৱালয়ত গোঁসানী সেৱা কৰি ৪,০০০ তিৰোতা আৰু ল’ৰা ছোৱালীক কাপোৰ, টকা আৰু সোণ দান কৰে।

## বৰ্তমান
অৱহেলাৰ বাবে দ’লটিৰ প্ৰায়বোৰ সামগ্ৰীৰ নষ্ট সাধন হৈছে। এতিয়াও প্ৰতিবছৰে পূজাৰ বাবে বহু ভক্তৰ ইয়ালৈ আগমন ঘটে। কম বেছি পৰিমাণে পৰ্যটকো দেখিবলৈ পোৱা যায়।

## চিত্ৰ-বীথিকা

Maghnowa Doul- Side view.jpg|মাঘনোৱা দ'লৰ পৃষ্ঠদেশ
Maghnowa Doul- Information board.jpg|মাঘনোৱা দ'লৰ প্ৰৱেশদ্বাৰত থকা তথ্যফলক


## তথ্য সংগ্ৰহ

## বাহ্যিক সংযোগ
* 
* মাঘনোৱা দ'ল আৰু বৰকালিকা থান, লিখক: বিপুলচন্দ্ৰ ভট্টাচাৰ্য, ৱেবছাইট: নীলা চৰাই ডট কম
* ৰুদ্ৰসিংহ,ৰাজেশ্বৰ সিংহৰ কীৰ্তীচিহ্ন মাঘনোৱা দৌলৰ কিছু কথা, লিখক: নিৰুপমা বৰা , ৱেবচাইট: অভিজ্ঞানম ডট কম

শ্ৰেণী:নাৰায়ণপুৰ
শ্ৰেণী:হিন্দুধৰ্মৰ মঠ-মন্দিৰ
শ্ৰেণী:অসমৰ পুৰাতাত্বিক স্থান
শ্ৰেণী:অসমৰ সংৰক্ষিত স্মৃতিচিহ্ন
নৰসিংহ (দ্ব্যৰ্থতা দূৰীকৰণ পৃষ্ঠা)

নৰসিংহই তলৰ প্ৰৱন্ধসমূহ বুজাব পাৰে:

## ধৰ্ম
* নৰসিংহ (হিন্দু ধৰ্ম), হিন্দু ধৰ্মৰ এজন প্ৰধান উপাষ্য দেৱতা বিষ্ণুৰ দহটা প্ৰধান অৱতাৰৰ এক অৱতাৰ।

## উদ্ভিদ
* নৰসিংহ (উদ্ভিদ), এবিধ ঔষধি উদ্ভিদ।

শ্ৰেণী:দ্ব্যৰ্থতা দূৰীকৰণ পৃষ্ঠা
ত্ৰিদেৱী

**ত্ৰিদেৱী** (; ; IAST: **') তিনিগৰাকী [[হিন্দু ধৰ্ম|হিন্দু ধৰ্মৰ]] [[শাক্তধৰ্ম|শাক্তধৰ্মীসকলৰ]] প্ৰধান উপাষ্য দেৱী। [[সৰস্বতী]], [[লক্ষ্মী]] আৰু [[দুৰ্গা|পাৰ্বতীৰ]] সৈতে একত্ৰিতভাৱে এওঁলোক ত্ৰিদেৱী নামে পৰিচিত। উল্লেখযোগ্য যে এইসকল ত্ৰিদেৱী যথাক্ৰমে [[ত্ৰিমূৰ্তি]] সৃষ্টিকৰ্তা ব্ৰহ্মা, পালনকৰ্তা [[বিষ্ণু]] আৰু সংহাৰকৰ্তা [[শিৱ|শিৱৰ]] পত্নী। ইয়াৰে **সৰস্বতী** (উচ্চাৰণ: sə.rəs.ʋə.t̪i; [[সংস্কৃত]]: , **'; থাই ভাষা: สุรัสวดี *Sarasawatee*; জাপানি ভাষা: 弁才天/ 弁財天 *Benzaiten*) জ্ঞান, সঙ্গীত আৰু শিল্পকলাৰ হিন্দু দেৱী। ঋগ্বেদত সৰস্বতী দেৱী সৰস্বতী নদীৰ অভিন্ন এক ৰূপ। **লক্ষ্মী** হিন্দু ধৰ্মাৱলম্বীসকলৰ ধন, সম্পদ, উন্নতি (আধ্যাত্মিক আৰু পাৰ্থিৱ), পোহৰ, জ্ঞান, সৌভাগ্য, উৰ্বৰতা, দানশীলতা, সাহস আৰু সৌন্দৰ্যৰ দেৱী। আৰু পাৰ্বতী শক্তি আৰু প্ৰেমৰ দেৱী। 

নৱৰাত্ৰি উৎসৱত, তিনিগৰাকী দেৱীক তিনিৰূপত পূজা কৰা হয়। প্ৰথম তিনি দিনত, দুৰ্গা দেৱীক, তাৰ পিছত লক্ষ্মীদেৱী আৰু সৰস্বতীক নৱম দিনটোলৈকে পূজা কৰা হয়।

## নাৰী ত্ৰিমূৰ্তি ৰূপত
আনহাতে হিন্দু ধৰ্মৰ পৰুষতান্ত্ৰীক ব্যৱস্থাত নাৰী ত্ৰিদেৱীৰ দেৱীসকলক অধিক বৈশিষ্ট্য পূৰ্ণ পুৰুষ ত্ৰিমূৰ্তিৰ দেৱতাসকল ক্ৰমে ব্ৰহ্মা, বিষ্ণু আৰু মহেশ্বৰৰ সহধৰ্মিনী আৰু সহায়ক দেৱতা হিচাপে অৱনমিত কৰা হৈছে। শক্তিবাদে নাৰী ত্ৰিদেৱীৰ দেৱীসকলক সৃষ্টিকৰ্তা (মহাসৰস্বতী), সংৰক্ষণকাৰী (মহালক্ষ্মী), আৰু ধ্বংসকাৰী (মহাকালী)ৰ বিশিষ্ট ভূমিকা প্ৰদান কৰিছে। 

## ত্ৰিমূৰ্তিৰ সহধৰ্মিনী ৰূপে
সৰস্বতী হৈছে শিক্ষা, কলা আৰু সাংস্কৃতিক পৰিপূৰ্ণতাৰ দেৱী, লগতে সৃষ্টিকৰ্তা ব্ৰহ্মাৰ সহধৰ্মিনী। তেওঁক মহাজাগতিক বুদ্ধিমত্তা, মহাজাগতিক চেতনা আৰু মহাজাগতিক জ্ঞানৰ স্বৰূপ বুলি কোৱা হয়। 

লক্ষ্মী হৈছে সম্পদ, উৰ্বৰতা, শুভতা, পোহৰ, আৰু ভৌতিক আৰু আধ্যাত্মিক পৰিপূৰ্ণতাৰ দেৱী, লগতে ৰক্ষণাবেক্ষণকাৰী বা সংৰক্ষক বিষ্ণুৰ সহধৰ্মিনী। অৱশ্যে, লক্ষ্মীয়ে কেৱল ভৌতিক সম্পদক সূচিত নকৰে, ইয়াৰ লগতে বিমূৰ্ত সমৃদ্ধি, যেনে গৌৰৱ, মহিমা, আনন্দ, উচ্চতা আৰু মহানতাকো সূচায়। আধ্যাত্মিক পৰিপূৰ্ণতাক যিয়ে মোক্ষলৈ পৰিৱৰ্তিত কৰে। 

কালী, বা পাৰ্বতী বা দুৰ্গা হৈছে শক্তি, যুদ্ধ, সৌন্দৰ্য, প্ৰেমৰ দেৱী লগতে ৰুদ্ৰ, পৰিৱৰ্তন আৰু ধ্বংসৰ দেৱতা শিৱৰ সহধৰ্মিনী। 
## আৰু চাওক
*দেৱী
*নৱৰাত্ৰি
*ত্ৰিমূৰ্তি

## তথ্যসূত্ৰ

শ্ৰেণী:হিন্দু দেৱী
বৰদৈবাম বিলমুখ পক্ষী উদ্যান

ঘিলামৰা গোগামুখ সংযোগী পথৰ কাষৰ ঢকুৱাখনা মহকুমা আৰু ধেমাজি জিলাৰ সীমান্তৱৰ্তী বৰদৈবাম নামৰ অঞ্চলত **বৰদৈবাম বিলমুখ পক্ষী উদ্যান** () অৱস্থিত। এ‌ই উদ্যানখনত বহুতো স্থানীয় পক্ষীৰ সমাগম ঘটাৰ লগতে বসন্ত কালত বিশ্বৰ বিভিন্ন অঞ্চলৰ পৰা বিভিন্ন পক্ষীৰ আগমন ঘটে। বৰদৈবাম বিলমুখ সংৰক্ষিত পক্ষী উদ্যান হ’ল দীপৰ বিলৰ পাছতে সংৰক্ষিত পক্ষী উদ্যান হিচাপে স্বীকৃতি পোৱা অসমৰ দ্বিতীয়খন পক্ষী উদ্যান। 

## ভৌগোলিক বিৱৰণ
বৰদৈবাম বিলমুখ সমুদ্ৰপৃষ্ঠৰ প্ৰায় ৫০-৫৫ মি উচ্চতাত অৱস্থিত। এই বিলখন ১৯৫০ চনৰ বৰ ভুইকঁপৰ সময়ত সৃষ্টি হয়। বৰ ভুইকঁপ ইমান প্ৰবল আছিল যে সোৱণশিৰি নদীয়ে এই সময়তে ইয়াৰ গতিপথ সলনি কৰে, ফলস্বৰূপে বিল খনৰ সৃষ্টি হয়। সংৰক্ষিত পক্ষী উদ্যানখন বিলৰ পানী ভাগ আৰু চাৰিওফালৰ দলনি অঞ্চলেৰে আগুৰা পক্ষী আৰু জলজ প্ৰাণীৰ বাবে এক স্বৰ্গ। বিলখন ধেমাজি চহৰৰ পৰা ৫০ কিমি আৰু উত্তৰ লক্ষ্মীমপুৰৰ পৰা প্ৰায় ৪৫ কিমি দূৰত্বত অৱস্থিত। প্ৰকৃতি প্ৰেমী আৰু পৰ্যটকৰ বাবেও ই এক মনোৰম স্থান।
## জলবায়ু
এই অঞ্চলৰ জলবায়ু মূলত: সেমেকা ক্ৰান্তীয়। বাৰ্ষিক বৰষুণৰ পৰিমাণ ২০০০ মিমি। সৰ্বনিম্ন আৰু সৰ্বোচ্চ তাপমাত্ৰা ক্ৰমান্বয়ে ৭ ডিগ্ৰীৰ পৰা ৩৫ ডিগ্ৰী ছেলছিয়াছ হয়।
## উদ্ভিদ
বৰদৈবাম বিলমুখত প্ৰধানকৈ ঘাঁহনি আৰু জলজ উদ্ভিদ দেখা পোৱা যায়।
অভয়াৰণ্যখনত পোৱা বিভিন্ন প্ৰজাতিৰ উদ্ভিদৰ ভিতৰত শিমলু, চতিয়না, চোম, হিজল, জৰি, ঔটেঙা, ভেট, মেটেকা, দল, কলমৌ, পুণী, শিঙৰী, এৰালি, ইকৰা, উলুখেৰ, নল, খাগৰি, বিৰিণা, বৰতাখেৰ, কঁহুৱা, লকচা ইত্যাদিয়েই প্ৰধান। 

## যাতায়াত
অভয়াৰণ্যখন যিহেতু লখিমপুৰ আৰু ঢকুৱাখনা সংযোগী পথৰ মাজত অৱস্থিত, সেয়ে লখিমপুৰ চহৰলৈ বাছ বা বিমানেৰে আহি চহৰখনৰপৰা স্থলপথেৰে অহা-যোৱা কৰিব পাৰি। ঢকুৱাখনাৰপৰা অভয়াৰণ্যখনলৈ ২৫ কিলোমিটাৰ। এই অভয়াৰণ্য ভ্ৰমণকাৰীৰ বাবে থকামেলাৰ সুন্দৰ ব্যৱস্থা আছে। বিলমুখত এটা পৰিদৰ্শন বঙলা, ৯ কিলোমিটাৰ দূৰত্বৰ গোগামুখত এটা পৰ্যটক গৃহ, ১০ কিলোমিটাৰ দূৰত্বৰ ঘিলামৰাত গড়কাপ্তানী বিভাগৰ এটা পৰিদৰ্শন বঙলা আৰু ঢকুৱাখনাত মেগামিক্স প্ৰকৃতি সংঘৰ অতিথিকক্ষ আছে। 

## প্ৰাণীকুল
### স্তন্যপায়ী প্ৰাণী
মেচেকা,সুগৰী পহু,কেটেলা পহু,উদ আদি।

### পৰিভ্ৰমী আৰু দেশীয় পক্ষীসমূহ

প্ৰায় ২৫ বিধ মান পৰিভ্ৰমী আৰু দেশীয় পক্ষী বৰদৈবামত দেখিব পোৱা যায়। যেনে -
#মাছোৰোকা
#হাড়গিলা
#পানী কাউৰী
#বৰশৰালি
#তিল কপৌ
#ডাউক
#দলমৰা
#বৰটোকোলা
#কলীমূৰী হাঁহ
#বৰমূগী হাঁহ
#কাকলি হাঁহ
#পানীডাউক
#দলপুঙা
#ৰামপৰা
### জলজ প্ৰাণী
পক্ষী কুলৰ বাহিৰেও বিলখন বিভিন্ন জলজ প্ৰাণী যেনে বিভিন্ন থলুৱা মাছ, কাছ, সাপ আদি আৰু বিভিন্ন জলজ উদ্ভিদৰ জৈৱ বৈচিত্ৰ্যৰে ভৰপুৰ। 

## তথ্যসূত্ৰ


## বাহ্যিক সংযোগ
*বৰদৈবাম বিলমুখ পক্ষী অভয়াৰণ্যৰ ইতিহাস 

শ্ৰেণী:ঢকুৱাখনা
শ্ৰেণী:অসমৰ সংৰক্ষিত অঞ্চল
শ্ৰেণী:অসমৰ পক্ষী উদ্যান
অণু

[thumb|400px|[ত্ৰিমাত্ৰিক (বাওঁ ফালে আৰু মাজত) আৰু দ্বিমাত্ৰিক (সোঁফালে) ৰূপত টাৰপিনয়ড অণু]]

**অণু** (ইংৰাজী: Molecule, ) হৈছে বৈদ্যুতিক ভাবে উদাসীন আৰু আয়নিক, সহযোজী ৰাসায়নিক বান্ধনী বা তেনে বান্ধনীৰে বান্ধি ৰখা দুটা বা ততোধিক পৰমাণুৰ সমষ্টি। অণুবোৰক বৈদ্যুতিক আধানৰ ভিত্তিত আয়নতকৈ পৃথক বুলি দেখুৱাব পাৰি। অৱশ্যে কোৱান্টাম বলবিজ্ঞান, জৈৱ ৰসায়ন, জৈৱিক ৰসায়নত এই নিয়মৰ কিছু শিথিলতা দেখা যায় আৰু যিকোনো দুটা বা ততোধিক পৰমাণুৰ সমষ্টিকেই অণু বোলা হয়।

গেছৰ গতি বিজ্ঞানত অণু শব্দটো প্ৰায়েই যিকোনো গেছীয় কণাক বুজাবলৈ ব্যৱহাৰ কৰা হয়। এই মতে সম্ভ্ৰান্ত গেছৰ পৰমাণু সমূহ একক আৰু কোনো বান্ধনীৰ দ্বাৰা বান্ধ খায় নথকাৰ পাছতো ইহঁতক অণু বুলি ধৰা হয়।

এটা অণুত একেবিধ ৰাসায়ণিক উপাদান থাকিব পাৰে বা যেনে অক্সিজেন (O2), বা ভিন্ন ভিন্ন উপাদান থাকিব পাৰে যেনে পানী (H2O) । অ-সহযোজী বান্ধনী যেনে হাইড্ৰজেন বান্ধনী বা আয়নিক বান্ধনীৰে বান্ধ সংযুক্ত পৰমাণু বা সংকুলক সাধাৰণতে অণু বোলা নহয়।

পদাৰ্থ গঠনকাৰী অংশ হিচাপে স্বাভাবিকতে সকলো জৈৱিক বস্তুতে অণুৰ অৱস্থিতি দেখা যায়। বায়ুমণ্ডল আৰু পৃথিৱীৰ জলভাগৰো অধিকাংশ অণুৱে অধিকাৰ কৰি আছে। পৃথিৱীত থকা আমাৰ চিনাকী সৰহ অংশক গোটা বস্তু পৃথিৱীৰ উপৰিভাগ, মেন্টেল অংশ, আৰু উষ্ণ ক’ৰ অংশ (সকলোতকৈ ভিতৰ ভাগ)ত বহুতো ৰাসায়নিক বান্ধনি দেখিবলৈ পোৱা যায়, কিন্তু ইয়াৰে সকলোবোৰ চিনাক্ত কৰণ কৰিব পৰা অণুৰে গঠিত নহয়। তাৰোপৰি যদিও একক কোষৰ দ্বিমাত্ৰিক সমতলত (যেনে: গ্ৰাফিন) বা ত্ৰিমাত্ৰিক অৱস্থানত ( যেনে: হীৰা,কোৱাৰ্টজ,ছডিয়াম ক্লৰাইড) হোৱা পুনৰাবৃতিৰ ফলতেই আয়নিক স্ফটিক (লৱণ (ৰসায়ন বিজ্ঞান) । লৱণ) আৰু সহযোজী স্ফটিক (জালিকৃত গোটা দ্ৰব্য)ৰ সৃষ্টি হয় ইহঁতৰ ক্ষেত্ৰতো কিন্তু নিৰ্দিষ্ট অণুৰ বৰ্ণনা কৰিব নোৱাৰি। একক কোষীয় গঠনৰ পুনৰাবৃতিৰ পৰিঘটনা সৰহ সংখ্যক ধাতবীয় বান্ধনীযুক্ত গোটা দ্ৰব্যত দেখিবলৈ পোৱা যায়, যি এইটো প্ৰমাণ কৰে যে সৰহ সংখ্যক গোটা দ্ৰব্য অণুৰে গঠিত নহয়। চিচা(গ্লাচ)ত কোনো নিৰ্দিষ্ট অণুৰ অৱ্স্থিতি নথকাকৈয়ে পৰমাণু সমূহ ৰাসায়নিক বান্ধোনেৰে বান্ধ খায় থাকে, য’ত স্ফটিকৰ দৰে কোনো একক কোষীয় গঠনৰ পুনৰাবৃতিৰ পৰিঘটনা দেখা নাযায়।

## তথ্যসূত্ৰ

## বাহ্যিক সংযোগ
* Molecule of the Month – School of Chemistry, University of Bristol

শ্ৰেণী:আণৱিক পদাৰ্থ বিজ্ঞান
শ্ৰেণী:পোখালি (বিজ্ঞান)
বিশেষ আপেক্ষিকতাবাদ তত্ত্ব

কোনো জড় প্ৰসংগ প্ৰণালী (Inertial Frame of Reference) সাপেক্ষে সংঘটিত কোনো ঘটনাৰ স্থান, কাল ইত্যাদি জোখমাখৰ বাবে মহান বিজ্ঞানী এলবাৰ্ট আইনষ্টাইনে ১৯০৫ চনত তেখেতৰ বিখ্যাত গৱেষণা পত্ৰ “On the Electrodynamics of Moving Bodies” ত প্ৰস্তাৱ কৰা পদাৰ্থ বিজ্ঞানৰ সূত্ৰকে **আপেক্ষিকতাবাদৰ বিশেষ সূত্ৰ** বা **বিশেষ আপেক্ষিকতাবাদ** বুলি জনা যায়। 

## স্বীকাৰ্যসমূহ
আপেক্ষিকতাবাদৰ বিশেষ সূত্ৰ দুটা মূল স্বীকাৰ্যৰ ওপৰত প্ৰতিষ্ঠিত। এ‌ই স্বীকাৰ্য দুটা হ'ল-
 
(১) সকলো জড় প্ৰসংগ প্ৰণালীৰ কাৰণে পদাৰ্থ বিজ্ঞানৰ সূত্ৰবোৰ একে‌ই হয়। সমগ্ৰ বিশ্বব্ৰহ্মাণ্ডৰ কাৰণে এটা নিৰ্দিষ্ট প্ৰসংগ প্ৰণালীৰ অস্তিত্ব নথকাৰ ভিত্তিত এ‌ই স্বীকাৰ্যটো প্ৰতিষ্ঠিত। 

(২) সকলো জড় প্ৰসংগ প্ৰণালীৰ কাৰণে শূন্য মাধ্যমত পোহৰৰ বেগ সদায় ধ্ৰুৱক হয়। এ‌ই বেগৰ মান হ’ল ২.৯৯৮x১০৮ মিটাৰ/ছেকেণ্ড। কোনো গতিশীল বস্তুৰ বেগ এ‌ই বেগৰ মানতকৈ সদায় কম হয়। 

## ভৰ-শক্তিৰ সমতুল্যতা

ভৰ-শক্তিৰ সমতুল্যতাক বিশেষ আপেক্ষিকতাবাদ তত্ত্বৰ এক ফলশ্ৰুতি বুলিও ক’ব পাৰি। ইটো সিটোৰ লগত ওতঃপ্ৰোতভাৱে জড়িত। 
সহজ ভাষাত ক'বলৈ গ'লে এই সূত্ৰক এনে ধৰণে ব্যাখ্যা কৰিব পাৰি: *ভৰ আৰু শক্তি একেই, মাথোঁন এটা আনটোৰ আন এক ৰূপহে*। গাণিতিকভাবে ইয়াক এনেদৰে লিখা হয় 

*E* = *mc*2

ইয়াত E হ'ল শক্তি, m ভৰ আৰু c পোহৰৰ বেগ।

## স্থানাংকসমূহ
গেলিলিওৰ আপেক্ষিকতাবাদ তত্ত্বত স্থানাংক অৰ্থাৎ পৰিসৰ তিনিটাহে। দীঘ (x), প্ৰস্থ (y) আৰু উচ্চতা (z)। কিন্তু বিশেষ আপেক্ষিকতাবাদ তত্ত্বত স্থানাংক চাৰিটা - চতুৰ্থ স্থানাংকটো হ'ল সময় (t)। গতিকে কোনো এটা কণাৰ অৱস্থান বুজাবলৈ এই চাৰিওটা স্থানাংকৰেই প্ৰয়োজন আৰু চাৰিওটা ইটো সিটোৰ ওপৰত নিৰ্ভৰশীল। গেলিলিওৰ আপেক্ষিকতাবাদ তত্ত্বত সময়ক এটা স্থানাংক বুলি ধৰা হোৱা নাছিল – ইয়াক এক ধ্ৰুৱক বুলিহে ধৰা হৈছিল। 

দৈৰ্ঘ্য, সময় আৰু ভৰৰ পাৰস্পৰিক নিৰ্ভৰশীলতা:

যদিহে এটা স্থিত প্ৰসংগ প্ৰণালীত স্থানাংকসূহ x, y, z, t আৰু গতিশীল প্ৰসংগ প্ৰণালীত x', y', z', t' হয় তেন্তে

: \begin{align}
t' &= \gamma (t - vx/c^2) \\
x' &= \gamma (x - v t) \\
y' &= y \\
z' &= z,
\end{align}
য’ত
:\gamma = \frac{1}{\sqrt{1 - \frac{v^2}{c^2}}}
হ'ল 'লৰেঞ্জ ৰাশি' আৰু *c* পোহৰৰ বেগ। 

## তথ্যসূত্ৰ

শ্ৰেণী:আপেক্ষিকতাবাদ
কৰ্কট ৰোগ

**কৰ্কট ৰোগ** বা **কেঞ্চাৰ** () ৰোগৰ এটা শ্ৰেণী, চিকিৎসা বিজ্ঞানৰ মতে যাৰ নাম মেলিগনেণ্ট নিঅ'প্লাজম (Malignant neoplasm)। এই শ্ৰেণীৰ ৰোগৰ মূল পৰিঘটনা হৈছে কোষৰ সংখ্যাৰ অনিয়ন্ত্ৰিত বৃদ্ধি। এই ৰোগত মৃত্যুৰ হাৰ বহু বেছি। কাৰণ প্ৰাথমিক অৱস্থাত কৰ্কট ৰোগ সহজে ধৰা নপৰে। প্ৰাথমিক অৱস্থাত ৰোগীক চিকিৎসা কৰিলে ৰোগ নিৰাময় হোৱাৰ সম্ভাৱনা বৃদ্ধি হয়। বাস্তবিক অৰ্থত এতিয়াও কৰ্কট ৰোগৰ সম্পূৰ্ণ কাৰ্যকৰী চিকিৎসা সম্ভৱ হৈ উঠা নাই। কৰ্কট ৰোগৰ দুশতকৈয়ো অধিক প্ৰকাৰ আছে। প্ৰতিবিধৰে চিকিৎসা পদ্ধতি সুকীয়া সুকীয়া। 

## কৰ্কট ৰোগ মানে কি
মানুহ তথা সকলো প্ৰাণীৰ দেহ কোষেৰে তৈয়াৰী। এক নিৰ্দিষ্ট সময়ৰ মুৰে-মুৰে কোষবোৰ মৰি যায় আৰু তাৰ ঠাইত নতুন কোষৰ জন্ম হয়। সাধাৰণতে জীৱিত কোষবোৰ নিয়ন্ত্ৰিত হাৰত বিভাজিত হৈ নতুন কোষৰ জন্ম হয়। কিন্তু কেতিয়াবা কোনো কাৰণত কোষবোৰ অনিয়ন্ত্ৰিত হাৰত বাঢ়িবলৈ ধৰে আৰু টিউমাৰৰ সৃষ্টি কৰে। টিউমাৰ দুই প্ৰকাৰৰঃ বেনাইন (Benign) আৰু মেলিগনেণ্ট (Malignant)। এই মেলিগনেণ্ট টিউমাৰকে কেঞ্চাৰ বোলা হয়। বিস্তাৰিত ভাবে কবলৈ হ'লে, অনিয়ন্ত্ৰিতভাবে বৃদ্ধি পোৱা কোষবোৰক নিয়োপ্লাষ্টিক কোষ বোলা হয়। নিয়োপ্লাষ্টক কোষে আশে-পাশে থকা কলাক (tissue) ভেদ কৰিব নোৱাৰিলে তাক নিৰিহ বা বেনাইন টিউমাৰ বোলে আৰু ভেদ কৰিব পৰা ক্ষমতা থকা কোষবোৰক মেলিগনেণ্ট টিউমাৰ বোলে। বহু কৰ্কট ৰোগ প্ৰথমে বেনাইন হিচাপে আৰম্ভ হৈ পাছলৈ মেলিগনেণ্টলৈ পৰিৱৰ্তন হয়। 

## কৰ্কট ৰোগৰ সাধাৰণ লক্ষণ
thumb|কৰ্কট ৰোগৰ লক্ষণসমূহ টিউমাৰ হোৱা স্থানৰ ওপৰত নিৰ্ভৰ কৰেদুশতকৈয়ো অধিক প্ৰকাৰৰ কৰ্কট ৰোগৰ লক্ষণসমূহো ভিন-ভিন। কেইটামান সাধাৰণ লক্ষণ এনেধৰণৰ-
#স্তনকে ধৰি শৰীৰৰ কোনো ঠাইত টেমুনা উঠা
#দেহত থকা তিলৰ (mole) অস্বাভাৱিক পৰিৱৰ্তন
#নিৰাময় নোহোৱা কাহ বা মাত ভগা
#শৌচাচাৰৰ গুৰুত্বপূৰ্ণ পৰিৱৰ্তন- অত্যধিক পনীয়া শৌচ হোৱা বা কোষ্ঠকাঠিন্যত ভোগা
#চোবাবলৈ কষ্ট পোৱা আৰু খোৱা বস্তু হজম নোহোৱা
#অস্বাভাৱিক ৰক্তক্ষৰণ, যেনে প্ৰস্ৰাৱত তেজ যোৱা, বমিত তেজ যোৱা, নাকেৰে তেজ ওলোৱা, যোনীৰ ৰক্তক্ষৰণ ইত্যাদি
#নিৰাময় নোহোৱা ঘাঁ (sore or ulcer)
#প্ৰস্ৰাৱত কষ্ট পোৱা
#অস্বাভাৱিক ওজন হ্ৰাস
#অসহ্য বিষ
#সকলো সময়তে ভাগৰ অনুভৱ কৰা
#ছালৰ অস্বাভাবিক পৰিৱৰ্তন

## কৰ্কট ৰোগ সৃষ্টি হোৱাৰ কাৰণ

### ৰাসায়নিক পদাৰ্থ

### খাদ্যাভাস আৰু ব্যায়াম

### সংক্ৰমণ

### তেজস্কিয়তা

### বংশগত

### হৰম'ন

### অন্য

## চিকিৎসা প্ৰণালী

## ভাৰতবৰ্ষত কৰ্কট ৰোগৰ চিকিৎসা

## তথ্যসূত্ৰ

## বাহ্যিক সংযোগ

শ্ৰেণী:ৰোগ
শ্ৰেণী:কৰ্কট ৰোগ
ধ্ৰুপদী বলবিজ্ঞান

পদাৰ্থ বিজ্ঞানত বলবিজ্ঞানৰ দুটা প্ৰধান ক্ষেত্ৰৰ এটা ক্ষেত্ৰ হৈছে ধ্ৰুপদী বলবিজ্ঞান। ধ্ৰুপদী বলবিজ্ঞানত সংশ্লিষ্ট কোনো বল প্ৰণালীৰ প্ৰভাৱত কোনো পদাৰ্থ বা অৱয়ব(ইংৰাজী: body)ৰ গতিৰ সৈতে জড়িত ভৌতিক নীতি আৰু সূত্ৰসমূহৰ সম্পৰ্কে আলোচনা কৰা হয়। পদাৰ্থৰ গতি বিষয়ক অধ্যয়নৰ বুৰঞ্জী অতি পুৰণি আৰু সেয়েই ধ্ৰুপদী বলবিজ্ঞান অভিযান্ত্ৰিক, বিজ্ঞান আৰু প্ৰযুক্তিবিদ্যাৰ বিষয়ত অধ্যয়নৰ অন্যতম প্ৰাচীন আৰু বৃহৎ ক্ষেত্ৰ হিচাপে পৰিগণিত হৈ আহিছে। 

ধ্ৰুপদী বলবিজ্ঞানত বৃহৎ আকাৰৰ বস্তু, যেনে প্ৰক্ষেপকৰ পৰা আৰম্ভ কৰি যন্ত্ৰাংশ, জ্যোতিবৈজ্ঞানিক অৱয়ব যেনে- মহাকাশযান, গ্ৰহ, নক্ষত্ৰ, তাৰকাৰাজ্য ইত্যাদিৰ গতি বৰ্ণনা কৰা হয়। এইবিলাকৰ উপৰিও ধ্ৰুপদী বলবিজ্ঞানৰ পৰিসীমাৰ ভিতৰতে বহু বিশেষীকৃত শাখাত পদাৰ্থৰ গেছ, তৰল, কঠিন প্ৰাৱস্থা আৰু অন্যান্য নিৰ্দিষ্ট উপ-বিষয়সমূহো অধ্যয়ন কৰা হয়। অধ্যয়নৰ অনুক্ষেত্ৰ বৃহৎ আকাৰৰ বস্তুৰ ক্ষেত্ৰতেই সীমাবদ্ধ ৰাখিলে আৰু ইবিলাকৰ লগত জড়িত দ্ৰুতি পোহৰৰ গতিবেগৰ ওচৰ নচপা পৰ্য্যন্ত ধ্ৰুপদী বলবিজ্ঞানে অতিশয় নিৰ্ভুল ব্যাখ্যা তথা ফলাফল দিব পাৰে। অধ্যয়নীকৃত বস্তু যথেষ্টভাৱে সূক্ষ্ম হ'লে বলবিজ্ঞানৰ অন্যটো মুখ্য উপ-ক্ষেত্ৰ, কোৱাণ্টাম বলবিজ্ঞানৰ ব্যৱহাৰ অত্যন্ত প্ৰয়োজনীয় হৈ পৰে। কোৱাণ্টাম বলবিজ্ঞানত পদাৰ্থ বিজ্ঞানৰ মেক্ৰ'স্ক'পিক সূত্ৰ আৰু নীতিসমূহক পদাৰ্থৰ পাৰমাণৱিক প্ৰকৃতিৰ সৈতে সংগবদ্ধ কৰা হয় আৰু অণু আৰু পৰমাণুৰ তৰংগ-কণা দ্বৈত ধৰ্ম প্ৰকৃতিকো অন্তৰ্ভুক্ত কৰা হয়। উচ্চ গতি সম্পন্ন বস্তুৰ ক্ষেত্ৰত (যিবিলাকৰ বেগ পোহৰৰ গতিবেগৰ ওচৰ চাপে) ধ্ৰুপদী বলবিজ্ঞানক বিশেষ আপেক্ষিকতাবাদৰ জৰিয়তে বিস্তাৰিত কৰা হয়। সাধাৰণ আপেক্ষিকতাবাদ তত্ত্বই বিশেষ আপেক্ষিকতাবাদক নিউটনৰ সাৰ্বভৌম মহাকৰ্ষণৰ সূত্ৰৰ সৈতে একত্ৰিত কৰে, আৰু ইয়াৰ জৰিয়তে পদাৰ্থবিদসকলৰ বাবে মহাকৰ্ষণ গভীৰভাৱে অধ্যয়ন কৰা সম্ভৱপৰ হৈ উঠে। 

বিংশ শতাব্দীৰ আদিভাগতে আইজাক নিউটন আৰু সপ্তদশ শতাব্দীৰ তেওঁৰ বহু সমসাময়িক প্ৰাকৃতিক দাৰ্শনিকৰ প্ৰচেষ্টাৰ দ্বাৰা গঢ় লৈ উঠা পদাৰ্থবিজ্ঞান অধ্যয়নৰ ধাৰাটোক বুজাবৰ বাবে ধ্ৰুপদী বলবিজ্ঞান অভিধা সৃষ্টি হৈছিল। টাইক' ব্ৰাহেৰ সূক্ষ্ম জ্যোতিৰ্বৈজ্ঞানিক পৰ্য্যবেক্ষণ আৰু গেলিলিঅ' গেলিলিৰ ভূমিৰ পৰা প্ৰক্ষেপিত প্ৰক্ষেপকৰ গতি অধ্যয়নৰ ভেঁটিত জ'হান্স্ কেপলাৰৰ জ্যোতি পদাৰ্থ বিজ্ঞানৰ তত্ত্বসমূহে গঢ় লৈ উঠিছিল আৰু কেপলাৰৰ এই তত্ত্বসমূহৰ ভিত্তিতেই নিউটন আৰু তেওঁৰ সমসাময়িকসকলৰ এই পদাৰ্থ বিজ্ঞানৰ বুনিয়াদ গঢ়ি উঠিছিল। যিহেতু কোৱাণ্টাম পদাৰ্থ বিজ্ঞান আৰু আপেক্ষিকতাবাদৰ বহু আগতেই পদাৰ্থ বিজ্ঞানৰ এই অধ্যয়নৰ দিশ আৰু দৃষ্টিভংগীসমূহ উদ্ভূত হৈছিল, সেইবাবে বহু উৎসত আইনষ্টাইনৰ আপেক্ষিকতাবাদ অন্তৰ্ভুক্ত নোহোৱাকৈ থাকে। অৱশ্যে, বহু আধুনিক উৎসত আপেক্ষিকীয় বলবিজ্ঞানক অন্তৰ্ভুক্ত কৰা হয়, আৰু এই উৎস সমূহে ধ্ৰুপদী বলবিজ্ঞানক ইয়াৰ সৰ্বোকৃষ্ট আৰু নিৰ্ভুল ৰূপত উপস্থাপিত কৰে বুলি ক'ব খোজে। 

## টোকা

## তথ্যসূত্ৰ

শ্ৰেণী:ধ্ৰুপদী বলবিজ্ঞান
অসমৰ সাহিত্যিকসকলৰ তালিকা

## লগতে চাওক
* অসমৰ প্ৰসিদ্ধ ব্যক্তিসকলৰ তালিকা
* অসমীয়া ভাষাৰ উল্লেখযোগ্য কবিসকলৰ তালিকা
* অসমৰ কণ্ঠশিল্পীসকলৰ তালিকা
* অসমীয়া অভিনেতা অভিনেত্ৰীসকলৰ তালিকা
* অসমৰ মুখ্যমন্ত্ৰীসকলৰ তালিকা
* অসমৰ ৰাজ্যপালসকলৰ তালিকা

## তথ্য সংগ্ৰহ

শ্ৰেণী:অসমীয়া সাহিত্যিক
শ্ৰেণী:অসম সম্পৰ্কীয় তালিকা

শ্ৰেণী:কেৱল অসমীয়া ৱিকিপিডিয়াত উপলব্ধ প্ৰবন্ধ
জিম্মী ৱেল্‌ছ

**জিম্মী ডনেল ৱেল্‌ছ** ওৰফে **জিম্ব' ৱেল্‌ছ** ()-ৰ জন্ম ১৯৬৬ চনৰ আগষ্ট মাহৰ ৭ তাৰিখে হৈছিল। জিম্মী এগৰাকী আমেৰিকান ইণ্টাৰনেট শিল্পদ্যোগী (entrepreneur), কিন্তু তেওঁ বিশেষকৈ অনলাইন মুক্ত তথ্যকোষ ৱিকিপিডিয়া আৰু ৱিকি কোম্পানীৰ সহ-প্ৰতিষ্ঠাপক আৰু পৃষ্ঠপোষক হিচাপে বিশ্বব্যাপি বিখ্যাত হৈ পৰিছে।

## জন্ম আৰু শিক্ষা
জিম্মী ৱেল্‌ছৰ জন্ম হৈছিল আমেৰিকা যুক্তৰাষ্ট্ৰৰ আলবামাৰ হাণ্টছভিলত। তাতেই তেওঁ ৰাণ্ডল্ফ বিদ্যালয়ৰ নাম ভৰ্ত্তি কৰি আনুষ্ঠানিক শিক্ষাৰ আৰম্ভ কৰিছিল আৰু বিত্ত বিষয়ত স্নাতক আৰু স্নাতকোত্তৰ উপাধি লাভ কৰে। তেওঁৰ দেউতাকৰ নাম জিম্মী, আৰু মাতৃৰ নাম ডৰিছ। আইতাকৰ নাম এৰমা। স্নাতক শ্ৰেণীত থকাৰ সময়ত জিম্মীয়ে দুখন বিশ্ববিদ্যালয়ত পঢ়িছিল। পিছত তেওঁ বিত্ত ক্ষেত্ৰত চাকৰি গ্ৰহণ কৰে আৰু এখন বিশ্ববিদ্যালয় শিক্ষা অসম্পূৰ্ণ অৱস্থাতে ত্যাগ কৰি কেইটামান বছৰ ছিকাগোৰ ফিউচাৰছ আৰু অপশ্যনচ ফাৰ্মত (Chicago futures and options firm) ৰিচাৰ্চ ডাইৰেক্টৰৰ পদ অলংকৃত কৰে।

## ৱিকিপিডিয়াৰ প্ৰতিষ্ঠা
১৯৯৬ চনত তেওঁ দুজন সহযোগীৰ সহায়ত বোমিচ নামেৰে এটা পুৰুষসকলৰ বিনোদন আৰু প্ৰাপ্তবয়স্ক বিষয়ক ৱেবপৰ্টেলৰ প্ৰতিষ্ঠা কৰে। এই ৱেবছাইটৰ পৰাই পৰৱৰ্তীকালত উদ্ভুত বিশ্বকোষ নুপিডিয়া (২০০০-২০০৩) আৰু তাৰ উত্তৰসূৰী ৱিকিপিডিয়াৰ প্ৰাথমিক অৰ্থসংস্থান হৈছিল।

২০০১ চনত জিম্মী ৱেল্‌ছ আৰু লেৰী ছেংগাৰে ৱিকিপিডিয়া মুকলি কৰে। ছেগাৰে ***[[ৱিকি]]*** (সহযোগিতামূলক ৱেবচাইট সৃষ্টি কৰিব পৰা এটা প্ৰযুক্তি, হাৱাইয়ান শব্দ **'ৰ পৰা যাৰ অৰ্থ হৈছে "ক্ষিপ্ৰ") আৰু  শব্দ দুটা মিলাই **' শব্দটোৰ উদ্ভাৱন কৰে।

## ব্যক্তিগত জীৱন
জিম্মী ৱেল্‌ছে ২০১১ চনলৈ দুবাৰ বিবাহ কৰিছে। তেওঁৰ দ্বিতীয়া স্ত্ৰী ক্ৰিষ্টিনাৰ গৰ্ভত তেওঁৰ এজনী কন্যা জন্ম হৈছে। ৱেল্‌ছে নিজকে বস্তুবাদী আৰু কিছু পৰিমাণে উদাৰনীতিবাদী বুলি ব্যক্ত কৰে। তেওঁৰ সৃষ্ট ৱিকিপিডিয়া বিশ্বৰ বৃহত্তম বিশ্বকোষলৈ পৰিণত হৈছে। *টাইম পত্ৰিকা*ই তেওঁলোকৰ ২০০৬ চনৰ বিশ্বৰ সবাতোকৈ প্ৰভাৱশালী ব্যক্তিসকলৰৰ নামৰ তালিকাত তেওঁৰ নাম অন্তৰ্ভুক্ত কৰে।

## প্ৰকাশিত কৰ্মাৱলী

* 
* 
* 
* 
* 
* 
* 
* 

## তথ্যসূত্ৰ

## বাহ্যিক সংযোগ

* Jimmy Wales, Wales' official blog
* ' Wikipedia userpage
* 
* 
* 
* 
* 
* 
* , ইংৰাজী ৱিকিপিডিয়াত জিম্মী ৱেল্‌ছৰ ভূমিকা
;ভিডিঅ’ সংযোগ
* 
* Audio of interview with Wales about Wikipedia on EconTalk podcast, March 2009
* , April 9, 2009
* Jimmy Wales interviewed by Raju Narisetti for *The Washington Post* On Leadership series, December 1, 2009
* Atlantic Community: The Wiki Way to Create Change in Global Politics  Jimmy Wales is interviewed by Joerg Wolf (Atlantic Community). He advocates for the importance of think-tanks in finding solutions to global problems, February 23, 2010

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:ৱিকিমিডিয়া ফাউণ্ডেশ্যনৰ ব্যক্তি
বিবেকানন্দ কেন্দ্ৰ

**বিবেকানন্দ কেন্দ্ৰ** হৈছে স্বামী বিবেকানন্দৰ আদৰ্শৰে পৰিচালিত এটা হিন্দু আধ্যাত্মিক সংগঠন। শ্ৰী একনাথ ৰানাডেই ১৯৭২ চনৰ ৭ জানুৱাৰীত ভাৰতবৰ্ষৰ তামিলনাডু ৰাজ্যৰ কন্যাকুমাৰীত ইয়াক প্ৰতিষ্ঠা কৰিছিল। ইয়াৰ বৰ্তমানৰ সভাপতি হৈছে পি পৰমেশ্বৰম।

## প্ৰভাৱ
বিবেকানন্দ কেন্দ্ৰৰ সমগ্ৰ ভাৰতবৰ্ষ জুৰি ১৮ খন ৰাজ্যত ২০৫ টা শাখা আৰু ২০০তকৈও বেছি পূৰ্ণকালীন কৰ্মী আছে। উত্তৰ-পূব ভাৰতত এই সংগঠনটোৰ প্ৰভাৱ সৰ্বাধিক। কৰ্মীসকলক তিনিটা শ্ৰেণীত ভাগ কৰা হয়:
* জীৱনব্ৰতী () বা আজীৱন কৰ্মী, কেন্দ্ৰত জীৱনজুৰি কাম কৰিবলৈ যোগদান কৰা কম বসয়ৰ ল'ৰা-ছোৱালী;
* সেৱাব্ৰতী (), যিয়ে কেন্দ্ৰ নিৰ্দিষ্ট সময়ৰ বাবে যোগদান কৰে;
* বানপ্ৰস্থী (), যিয়ে অৱসৰ গ্ৰহণৰ পিছত কেন্দ্ৰত যোগদান কৰে; আৰু
* কাৰ্যকৰ্তা (), স্থানীয় কৰ্মী যি ব্যক্তিগত কাম-কাজ বাদ নিদিয়াকৈ কেন্দ্ৰত নিয়োজিত হয়।

কৰ্মীসকলক গঢ় দিবৰ বাবে কেন্দ্ৰই 'যোগ বৰ্গ' (পাঠদান), 'বাল-সংস্কাৰ বৰ্গ', স্বধ্যায় বৰ্গ' আৰু প্ৰশিক্ষণ শিবিৰৰ আয়োজন কৰে। ভাৰতৰ চাৰিও মণ্ডলতে প্ৰশিক্ষণ কেন্দ্ৰবোৰ বিয়পি আছে।

## বাহ্যিক সংযোগ
*

শ্ৰেণী:অনুষ্ঠান প্ৰতিষ্ঠান
মালিনী থান

**মালিনী থান** এটি মন্দিৰৰ ধ্বংসাৱশেষ থকা এখনি সৰু ঠাই। প্ৰতি বছৰে এই প্ৰৱিত্ৰ ঠাইত অনেক পৰ্যটকে ভিৰ কৰা দেখা যায়। এই ঠাই অৰুণাচল প্ৰদেশৰ পশ্চিম ছিয়াং জিলাৰ দক্ষিণ সীমান্তৰ চিলাপথাৰ নামৰ ঠাইৰ পৰা কেইমাইলমান উত্তৰ-পূবত অৱস্থিত। এই থানৰ ধ্বংসাৱশেষসমূহে ইয়াক ১৩-১৪ শতিকাৰ কোনোবা এজন চুতীয়া ৰজাই নিৰ্মাণ কৰা বুলি প্ৰতিয়মান কৰিছে। মন্দিৰৰ শিলত উদ্ধাৰ হোৱা কিছুমান বিশেষ চিহ্ন পুৰ্বৰ চুতীয়া ৰাজ্যৰ অন্য ঠাই যেনে শদিয়াৰ তাম্ৰেশ্বৰী, বুঢ়া-বুঢ়ী থান, নক্সাপৰ্বত, ইত্যাদিত দেখা পোৱা যায়। ইয়াৰ ভিতৰতে তাম্ৰেশ্বৰীৰ চিহ্ন বোৰ ১৪৪২ খৃষ্টাব্দত চুতীয়া ৰজা মুক্তধৰ্মনাৰায়ণে নিৰ্মাণ কৰা দেৱালত দেখা পোৱা গৈছিল। গতিকে ইয়াৰ পৰা ধৰিব পাৰি যে মালিনী থানখনো এইকেইটা বংশৰে পুৰ্বৰ ৰজা এজনে নিৰ্মাণ কৰাইছিল। উল্লেখযোগ্য যে ১০ শতিকাত লিখা কালিকা পুৰাণত তাম্ৰেশ্বৰী মন্দিৰৰ বিষয়ে আছে যদিও মালিনী থানৰ কথা‌ পোৱা নাযায়। 

## ঐতিহ্য

মালিনী থানত প্ৰধানতঃ দেৱী দুৰ্গা আৰু শিৱৰ নামত উপাসনা কৰা হয়। এই ‌থান ১৩-১৪ শতিকাৰ মাজত চুতীয়া ৰজা সকলে নিৰ্মাণ কৰা বুলি জনা‌ যায়। থানৰ শিলত শদিয়াৰ তাম্ৰেশ্বৰী আৰু বুঢ়া-বুঢ়ী শালৰ দৰে একেই বিশেষ খনিকৰ চিন খোদিত থকাৰ পৰা জানিব পাৰি যে এই মন্দিৰটো চুতীয়া ‌ৰজাৰ পৃষ্ঠপোষকতাত নিৰ্মাণ কৰা হৈছিল। 

এই থানৰ লগত কৃষ্ণ আৰু ৰুক্মিণীৰ নামো জড়িত হৈ থকা দেখা যায়। কাহিনী অনুসৰি কৃষ্ণ আৰু ৰুক্মিণীয়ে বিবাহৰ পিছত এই ঠাইলৈ আহে। তেতিয়া পাৰ্বতীয়ে এজনী মালিনীৰ ৰূপত তেওঁলোকক সেৱা কৰে। তেতিয়াৰ পৰাই এই ঠাইৰ নাম মালিনী হয়। আন কিছুমানৰ মতে এই ঠাইখন এখন শক্তি পীঠ।‌ উল্লেখযোগ্য যে চুতীয়া ৰজা সকলে নিজকে ভীষ্মক ৰজাৰ বংশৰ বুলি চিনাকি দিছিল, যাৰ বাবে পৰবৰ্তী কালত এই থান খনৰ লগত ভীষ্মকৰ জীয়ৰী ৰুক্মিণীৰ লোক বিশ্বাস জড়িত হয়।

## নিৰ্মাণ শৈলী
খনন কাৰ্য্যৰ ফলত মালিনী থান মন্দিৰৰ তিনিটা গৃহ উদ্ধাৰ হৈছিল। ইয়াৰে ভিতৰত দুটা গৃহ মুখ্য মন্দিৰ স্থলত অৱস্থিত আৰু তৃতীয়তো সেই স্থলৰ পৰা উত্তৰ-পশ্চিম দিশত অৱস্থিত। মন্দিৰৰ শিল বোৰ লোহাৰৰ বযটি লগাই জোৰা লগোৱা হৈছিল। এই তিনিওটা গৃহৰ উত্তৰত নন্দিৰ মূৰ্তি এটা ৰখা হৈছিল। এই ঠাইত উদ্ধাৰ হোৱা আন মূৰ্তি বোৰৰ ভিতৰত উল্লেখনীয় হৈছে দুৰ্গা, শিৱ, লক্ষ্মী, সৰস্বতী, সূৰ্য্য, গণপতি, ইন্দ্ৰ আৰু ব্ৰহ্মা। 

## চিত্ৰ বিথিকা

File:Malini than Mother godess scuplture.jpg|মালিনীথান দেৱীমাতাৰ মূৰ্তি
File:Gaja-singha of Malini Than.jpg|মালিনীথানৰ গজসিংহ
File:Malini than Shiva sculpture.jpg|মালিনীথানৰ বৌদ্ধ তাৰা মূৰ্তি 
File:Malini than Kartika scuplture.jpg|মালিনীথানৰ কাৰ্তিকৰ মূৰ্তি
File:Malini than Apsara scuplture.jpg|মালিনীথানৰ অপ্সৰা মূৰ্তি
File:Malini than Likabali.jpg|thumb|মালিনীথানৰ নকৈ সজা মন্দিৰ
File:malidurg.jpg|thumb|মালিনী থানৰ দুৰ্গাৰ মূৰ্তি]]

## তথ্য সংগ্ৰহ

## বাহ্যিক সংযোগ
*Malinithan By J C Dutta
*Malinithan, HERITAGE OF ARUNACHAL 
*http://www.north-east-india.com/arunachal-pradesh/malinithan.html 
*মালিনী থানৰ ৰচনা আৰু ইতিহাস 

শ্ৰেণী:অৰুণাচল প্ৰদেশৰ ধৰ্মীয় স্থান
শ্ৰেণী:হিন্দুধৰ্মৰ মঠ-মন্দিৰ
ৰংঘৰ

**ৰংঘৰ** () হ'ল এটা দুমহলীয়া ঐতিহাসিক পকী গৃহ, যাক আহোম শাসনকালত পেভেলিয়ন ৰূপে ব্যৱহাৰ কৰা হৈছিল। শিৱসাগৰ চহৰৰ পৰা মাত্ৰ ৩ কিলোমিটাৰ মান আঁতৰত এই গৃহটো অৱস্থিত। ইয়াৰ পৰাই এসময়ত ৰাজ-পৰিয়াল আৰু বিশিষ্ট        

ৰাজবিষয়াসকলে বিশেষকৈ ৰঙালী বিহুৰ সময়ত অনুষ্ঠিত হোৱা ম'হ যুঁজ, শেন যুঁজকে প্ৰমুখ্য কৰি অন্যান্য বিনোদনমূলক কাৰ্যসূচী উপভোগ কৰিছিল। ৰংঘৰ এছিয়াৰ প্ৰথমটো পেভিলিয়ন হিচাপে প্ৰখ্যাত। এই গৃহটো আহোম সাম্ৰাজ্যৰ অন্যতম ৰাজধানী ৰংপুৰৰ ৰূপহী পথাৰত ১৭৪৬ চনত স্বৰ্গদেও প্ৰমত্ত সিংহৰ ৰাজত্ব কালত নিৰ্মাণ কৰা হৈছিল। ই তলাতল ঘৰৰ উত্তৰে, জয়সাগৰৰ পশ্চিমে, অসম ট্ৰাঙ্ক ৰোডৰ দাঁতিত অৱস্থিত। 

## স্থাপত্য

ৰংঘৰৰ নিৰ্মাণ-শৈলীত ইচলামিক স্থাপত্যৰ প্ৰভাৱ পৰিছে। ইয়াৰ কেন্দ্ৰীয় গাঁথনি চতুৰ্ভূজ আকৃতিৰ। দুই মূৰ আগবঢ়াই ইয়াক ট্ৰেপেজিয়ামৰ আকৃতি দিয়া হৈছে। সামগ্ৰিক ভাৱে ৰংঘৰৰ গাঁঠনিয়ে এটা অষ্টভূজৰ ৰূপ লৈছে। ৰংঘৰৰ চাল অৰ্দ্ধ-বৃত্তাকৃতিৰ, এটা ওভতাই থোৱা দীঘলীয়া আকৃতিৰ বাতিৰ দৰে। কিছুমান বৃহদাকৃতিৰ স্তম্ভ আৰু ধেনুভেৰীয়া গাঁঠনিয়ে চালখনক ধৰি ৰাখিছে। চূড়াত নিৰ্মাণ কৰা আহোম ড্ৰেগন ঙি ঙাও খামে ৰংঘৰৰ সৌন্দৰ্যক বিশেষ মাত্ৰা প্ৰদান কৰিছে। পোৰা ইটাৰে নিৰ্মাণ কৰা ৰংঘৰত কোনো ধাতুৰ ব্যৱহাৰ কৰা হোৱা নাই। ইটা জোৰা লগাবলৈ মাটিমাহ, হাঁহকণী, বৰা চাউল আদি সামগ্ৰীৰে কৰাল তৈয়াৰ কৰা হৈছিল।

## ইতিহাস
সৰ্বপ্ৰথম স্বৰ্গদেউ ৰুদ্ৰসিংহই কাঠ আৰু বাঁহেৰে নিৰ্মাণ কৰিছিল যদিও পূূূূৰ্ণাংগ ৰূপত নিৰ্মাণ কৰে স্বৰ্গদেউ প্ৰমত্ত সিংহই ১৭৪৬ খ্ৰীষ্ঠাব্দত। ৰংঘৰ নিৰ্মাণ কাৰ্য সাধাৰণতে থলুৱা পদ্ধতিৰে নিৰ্মাণ কৰিছিল। বিশেষকৈ বৰালি মাছ,বৰা চাউল,হাঁহ কণী,মাটি মাহ অন্যান্য কিছুমান বস্তুৰ সংমিশ্ৰণক বিশেষ ভাৱে চিমেণ্ট প্ৰস্তুত কৰাৰ লগতে মাটিৰে তৈয়াৰী ইটাৰ দ্বাৰা নিৰ্মাণ কৰা হৈছিল। ইয়াৰ দেৱালসমূহত দেৱ-দেৱীৰ, সিংহ, হাতী আদি বিভিন্ন চিত্ৰ অংকন কৰিছিল। ৰংঘৰৰ আকৃতি দুই খলপীয়া ইটাবৰণীয়া এটা খেল উপভোগ কৰা ঘৰ। ই দেখিবলৈ হাঁহ কণীৰ দৰে। ৮৮ফুট আৰু ৩৬.৫ফুট বহল পেভিলিয়নত একেলগে বহি আহোম ৰাজপৰিয়ালে উপভোগ কৰিছিল খেল আৰু
বিহুৰ বিভিন্ন সমাৰোহৰ বহু উমাল মুহূৰ্ত। ইংৰাজে ইয়াণ্ডাবু সন্ধিৰ আধাৰত অসমক শাসনলৈ অনা পাছত ব`থান নামৰ ইংৰাজ বিষয়াজনে ১,৩০০টকাত ৰংঘৰ আৰু তলাতল,কাৰেংঘৰ বেৰ দুখন কেনকণ আলিক বিক্ৰী কৰিছিল। ৰংঘৰৰ সন্মুখত আন এটা সৰু পকী ৰংঘৰ আছিল, যিটো কেৰকণ আলিয়ে ধ্বংস কৰিলে। 

## তথ্যসূত্ৰ

## বাহ্যিক সংযোগ

* Rang Ghar 
* National Games logo 
* Rangghar: the oldest amphitheatre in Asia 

শ্ৰেণী:আহোম ৰাজ্য
শ্ৰেণী:শিৱসাগৰ জিলাৰ পৰ্যটনস্থলী
শ্ৰেণী:অসমৰ পুৰাতাত্বিক স্থান
শ্ৰেণী:অসমৰ সংৰক্ষিত স্মৃতিচিহ্ন
শিখ

শিখ ধৰ্মৰ অনুসাৰীসকলক **শিখ** ( or ; , ** ) বোলা হয়। এই শব্দটো মূলতঃ সংস্কৃত ভাষাৰ *শিষ্য* শব্দৰ পৰা উৎপত্তি হৈছে। শিষ্য মানে শিক্ষাৰ্থী বা শিক্ষানুৰাগী। অথবা সংস্কৃত শব্দ শিক্ষাৰ পৰা এই শব্দৰ উৎপত্তি, যাৰ অৰ্থ হৈছে নিৰ্দেশ, উপদেশ ইত্যাদি".। ১৫ শতাব্দীতে ভাৰতৰ পঞ্জাব প্ৰদেশত এজন শিখ গুৰুৰ অনুসাৰী এই ধৰ্মৰ আৰম্ভণি হয়।
এজন শিখধৰ্মৰ লোকক চিনি উলিয়াবলৈ উপায় হ’ল পাঁচটা "ক" ৰে বুজোৱা হয়; ১- কেশ (চুলি)। ২-কাৰা(শিখসকলে বাওঁহাতত পিন্ধা বিশেষ বন্ধনী)। ৩-কৃপাণ (সৰু এক প্ৰকাৰৰ তৰবাৰি)। ৪-কাশেৰা (বিশেষ ধৰণৰ অন্তৰ্বাস)। ৫-কঙ্গ (পাগুৰীৰ লগত থকা চিৰুনী)। এই চিহ্নবোৰ তেওঁলোকে বিশেষ ধৰ্মীয় নিয়ম হিচাপে মানি চলে। ইয়াৰ বাহিৰে মুখভৰ্ত্তি দাড়ি, পাগুৰী বা বাওঁহাতত ব্ৰেছলেট দেখিলেই অনায়সে এজন শিখক চিহ্নিত কৰা সম্ভৱ। ব্ৰেছলেটডালক পঞ্জাবী ভাষাত "কাৰা" বোলা হয়। ইয়াৰ বাহিৰে তেওঁলোকৰ অধিকাংশ পুৰুষৰ নামে "সিং" (সিংহ) আৰু নাৰীসকলৰ নাম "কাউৰ" (ৰাজকন্যা) উপাধি থাকে। শিখসকলৰ অধিকাংশই বসবাস কৰে ভাৰতৰ পঞ্জাব এলেকাত। অৱশ্যে পৃথিৱীৰ বিভিন্ন অঞ্চলতো তেওঁলোকৰ বিস্তৃতি আছে।

## শিখ গুৰুসকল

## তথ্যসূত্ৰ


## অধিক তথ্যসমৃদ্ধ গ্ৰন্থ
* *The Sikhs In History: A Millennium Study * by Sangat Singh, Noel Quinton King. New York 1995. ISBN 81-900650-2-5
* *A History of the Sikhs: Volume 1: 1469–1838* by Khushwant Singh. Oxford India Paperbacks (13 January 2005). ISBN 0-19-567308-5
* *The Sikhs* by Patwant Singh. Image (17 July 2001). ISBN 0-385-50206-0
* *The Sikhs of the Punjab* by J. S. Grewal. Published by Cambridge University Press (28 October 1998). ISBN 0-521-63764-3.
* *The Sikhs: History, Religion, and Society* by W.H. McLeod. Published by Columbia University Press (15 April 1989). ISBN 0-231-06815-8
* *The Sikh Diaspora: Tradition and Change in an Immigrant Community (Asian Americans&nbsp; — Reconceptualizing Culture, History, Politics)* by Michael Angelo. Published by Routledge (1 September 1997). ISBN 0-8153-2985-7

## বাহ্যিক সংযোগ
* Sikhs.org&nbsp; — general resource site introducing the main concepts of Sikhism
* The BBC page on Sikhism
* SikhMuseum.com
* SikhPhilosophy.net&nbsp; —An Interactive Resource on Sikh Philosophy
* Sikhism Guide 
* Sikh Kara 
* All About Sikhs
* Sri Granth&nbsp; — Guru Granth Sahib search engine with additional scriptural resources
* Sikh-History.com 
* SikhNet&nbsp; — Sikh community website
* About Sikhism 
* SikhsOnnet Comprehensive Sikh Information 

শ্ৰেণী:শিখ ধৰ্ম